text:
Ólavur Gunnarsson, formaður
Yvirlýsing
Dan Klein --- 08.01.2018 - 11:37
Maskinmeistarafelagið fer við hesum at veita fullan stuðul til Føroya Pedagogfelag í stríðnum um at fáa bøtt munandi um lønarkorini hjá sínum limum.
Sum øllum kunnugt, so hevur Fíggjarmálaráðið gjørt semju við felagið hjá sjúkrarøktarfrøðingum og Kristina Háfoss, landsstýriskvinna upplýsti, at talan var um ein lønarvøkstur upp á umleið 10 % yvir tvey ár. Hetta var eitt úrslit, sum landsstýriskvinnan segði seg fegnast um.
Maskinmeistarafelagið fegnast eisini um, at hetta støðið er lagt fyri alment sett starvsfólk við miðal longum útbúgvingum og starvsligum serkunnleika.
Maskinmeistarafelagið fer við hesum at mæla til, at Fíggjarmálaráðið og Kommunala Arbeiðsgevarafelagið halda seg til tann lønarkarm, sum er lagdur fyri tað nevnda útbúgvingarstøðið, og sum skjótast fáa eina semju í lag við Føroya Pedagogfelag soleiðis, at komið verður burtur úr teirri vanlukkuligu støðu, sum nú er fyri alt samfelagið.
Maskinmeistarafelagið


c: text/html

text:
Fyrstu riðlar vórðu í dag svomnir á Reykjavík International Games 2015, og kláraðu føroyingarnir seg framúr. Kappast varð í innleiðandi riðlum á øllum fýra 50 metra teinum, umframt í beinleiðis finalu í 400 blandað, 800 frí fyri kvinnur og 1500 frí fyri menn.
Í 50 rygg svam Signhild Joensen úr Ægir seg til finalu við triðbestu tíð av høllum, tá ið hon svam teinin uppá 31.98. Frammanfyri henni vóru bara danska Mie Ø. Nielsen á 29.32 og íslendska Eygló Ósk Gustafsdóttir á 29.58, sum báðar eru svimjarar á OL-stigi.
Í 50 bringu var Hugin Næs Lave úr Suðuroyar Svimjifelag við tíðini 38.29 skjótastur í bólkinum 14 ár og yngri, meðan Eyðbjørn Joensen eisini úr Suðuroyar Svimjifelag við tíðini 32.32 var nummar 5 í innleiðandi hjá teimum sum eru 15 og eldri. Eyðbjørn er so víðari til finalu í morgin.
Í 50 bringu svam Ásbjørg Hjelm úr Ægir seg sum nevnt til A finalu við 34.77 og bestu tíð av øllum, sum eisini var føroyskt met og juniormet. Hartil svam Hanna Lervig úr Reysta seg við tíðini 40.72 í B-finalu í somu grein.
Í 50 frí svumu Eyðbjørn Joensen úr Suðuroyar Svimjifelag og Alvi Hjelm úr Ægir seg í finaluna í morgin, tá ið teir svumu ávikavíst 3. og 4. skjótast av øllum, við tíðunum 25.36 og 25.60.
Í somu grein svam Signhild Joensen úr Ægir seg til A finalu við 7. bestu tíð av øllum, 28.76. Jana Thomsen úr Reysta svam seg til B finalu við 29.08 og 11. bestu tíð, systrarnar Cecilia og Victoria Wigant Eysturdal úr Ægir seg somuleiðis í B finalu við 29.19 og 29.48, og Ásbjørg Hjelm eisini í B finalu við 29.81.
Alvi Hjelm úr Ægir vann við tíðini 4:40.21 silvur í 400 blandað, meðan Hugin Næs Lave úr Suðuroyar Svimjifelag við tíðini 5:35.45 var næstskjótastur í bólkinum 14 ár og yngri. Her kappaðust tey tó øll í sama bólki, so Hugin vann eftir øllum at døma ikki heiðursmerki.
Longstu greinarnar luttók eingin føroyingur í, sum var eitt sindur ørvísi enn onnur ár. Ein orsøk er nokk, at ein rúgva ikki er framkomin enn, vegna stórkava og harav fylgjandi seinkingar á ferðini. Men saman um tikið kláraðu restin seg øgiliga væl, hendan fyrsta dagin í Reykjavík.

robotstxt: allowed

filter: keep


text:
Nær skalt tú nýta læknavaktina
Læknavaktin er ætlað, um tú brádliga gerst sjúk/ur, ella um tú gerst meir ússalig/ur í samband við sjúku, og har tú metir, at tað ikki kann bíða, til tú fært fatur á tínum egna kommunulækna. Ivast tú, so ring.
Smáskaðar
Læknavaktin tekur sær eisini av smáskaðum.
Ring áðrenn. Tað kann við hvørt taka eina løtu at koma ígjøgnum. Ber til, so verð tolin. Tlf. 112 kann nýtast, um ikki slepst ígjøgnum og tað er bráðneyðugt.
Áðrenn tú ringir
Hav navn og p-tal klárt. Hevur tú illgruna um hækkaðan fepur, tak so fepurin fyrst. Ger tær greitt hvat tú vilt upplýsa fyri læknavaktini.
Reseptir
Endurnýggjan av reseptum, verður gjørt hjá egnum kommulækna í vanligari arbeiðstíð. Men ert tú í uppisetri og tað er umráðandi at fáa fatur á heilivági, ber til at fáa recept gjøgnum Læknavaktina.
Sjúkt barn
Ringir tú til Læknavaktina um sjúkt barn, skalt tú siga navn og p-tal á barninum. Hygg eftir og met um, um barnið er ússaligt, hevur útslett, spýr og annað sum bendir á sjúku. Hevur tú illgruna um fepur so tak fepurin.
Læknavaktin
Tá tú ringir fært tú samband við lækna ella sjúkrarøktarfrøðing, ið biðja teg siga sær frá sjúkueyðkennunum. Læknin/sjúkrarøktarfrøðingurin metir síðan um støðuna, um góð ráð eru nøktandi, ella tað er best at koma til nærri kanningar á Læknavaktini ella á sjúkrahúsi.
Tú fært tíð, hvussu og nær tú skalt møta, um so er.
Í serligum føri kann læknin meta, at best er at fáa koyrilæknan á heimavitjan.


text:
Yrkingasavnið Bónusljóð, eftir íslenska rithøvundin og umhvørvistin, Andra Snær Magnason, er nú blivið týtt til føroyskt. Yrkingasavnið bleiv fyrst skrivað í 1996 og er í dag til sølu bókahandlum í føroyskari týðing. Týtt eftir Sannu Andrassardóttir Dahl.
Yrkingasavnið er ein kritikkur og ein manifestering av forbrúkarasamfelagnum, vørusamfelagnum og sølulýsingasamfelagnum. Tað greiðir Sanna frá í samrøðu við Kringvarpið í morgun.
Sanna er sjálv áhugað í umhvørvismálum og er limur í Føroya Náttúru- og Umhvørvisfelag. Umframt tað er hevur hon altíð verið hugtikin av ritlistini hjá Andra Snæ Magnasyni. Yrkingasavnið verður útgivið av forlagnum Ungu Føroyar, sum Turið Sigurðardóttir eigur og rekur. Forlagið hevur givið út nógv íslenskt tilfar og tískil passaði hetta væl til profilin hjá forlagnum.
Yrkingasavnið er serliga aktuelt í Føroyum tí vit kenna eisini tann ljósareyða grísin á teimum gulu skeltunum, sum handil herheima. Nógv fólk hava sína dagligu gongd í Bónus-handlunum, og tað er her vit avgerða hvat vit eta og drekka.
Yrkingarnar bera m.a. heitið: "Tú ert tað sum tú etur", og "Borðbøn".


text:
Ingi Samuelsen
26.12.2017 - 23:50
Mentan > Mentan > Konsertir
Í kvøld vísti KvF frálíku konsertina við Tórshavnar Bigband fyrr í summar undir heitinum "Minnist tú enn", har gamlir føroyskir slagarar vórðu tiknir til viðgerðar undir kønu hond Magnusar Johannesens, ið hevur lagt øll løgini til rættis fyri bigband og sangarar.
Solistar á konsertini eru Guðrun Sólja Jacobsen, Signar í Homrum, Sámal Ravnsfjall, Kristina Bærendsen og Carlsen systrarnar.
Konsertin sæst her
Portalurin skrivaði eitt ummæli av konsertini eftir at hon varð hildin á mentanarnáttini í Havn í juni mánaði.
Les: Ein drønandi ferð gjøgnum sangskattin


text:
- 10Shares
Ein ætlan um at byggja í minsta lagi 30 nýggjar íbúðir í Fuglafirði er nú komin so mikið langt, at farast kann undir hesa verkætlan fyrst í nýggja árinum. Tað eru Fuglafjarðar kommuna, Bústaðir, TN Bygging og Teknistovan í Gøtu, sum í felag hava arbeitt við hesi stóru verkætlan.
Gongst sum ætlað, so kunnu fólk flyta inn í fyrstu nýggju íbúðirnar longu í 2019, og eftir ætlan skulu allar íbúðirnar standa lidnar í 2020.
Talan er um íbúðarbygging Úti á Land í Fuglafirði.
Staðsetingin er gjørd í einum sera náttúruvøkrum umhvørvi millum núverandi koyribreyt á Toftanesvegi og sjóvarmálan, har byggingin verður gjørd í tveimum byggistigum við í minsta lagi 15 búeindum í hvørjari eind.
Íbúðirnar vera 60 til 90 fermetrar til støddar.
Talan er um leiguíbúðir, men møguleiki er eisini fyri, at partur av byggingini verða eigara- og lutaíbúðir.
Fuglafjarðar kommuna hevur sett peningin av til byggibúningina í fíggjarætlanini fyri 2018 og verður farið undir hetta arbeiði beinanvegin, soleiðis at klárt er at fara undir sjálva byggingina av íbúðunum móti sumri.
Fuglafjørður, tann 22. desember 2017
Fuglafjarðar kommuna


text:
Orð og lag: May Agnew Stephens
Týtt: Jákup Olsen
1. Er títt hjarta tyngt og troytt, er mótið lítið,
er tín gøta brøtt og hál, er stríðið hart?
Ristast tíni knø, og skelva tínar hendur,
tykist tað tær, sum tú aldri sigur fært?
Niðurlag:
Hav trúgv á Gud, og sólin sær,
um dimmist dagur, myrkist ský!
Hann vegin leggur tær og mær,
lít á hann nú og alla tíð!
2. Myrkist nátt, og tykist dimmið aldri lætta?
Minst, at myrkrið er ei myrkur fyri hann!
Allan vegin hann er við tær, einki hendir
uttan tað, sum kærleiki hans loyva kann.
3. Harrin ræður, hann er mentur teg at fría,
trúgv á Harran hevur altíð sigur havt;
ótti, ivi, synd og sorg má burtur víkja
fyri trúnni á Guds sterku sigurskraft.


text:
Eg eri blivin spurdur um mína støðu til forskúlar - um eg kanska fór at vera meira positivur móti forskúlunum, um eg bleiv valdur til formann í Pedagogfelagnum. Eg má bara siga óansæð mítt starv, so má eg handla út frá tí vitanini eg havi um evnið - eg lati altíð mína sannføring stýra - men vónandi broyti eg mína sannføring í samsvar við vitanina, sum eg havi ella fái um evnið. Síðani bleiv spurt, hvat eg visti um føroysku forskúlarnar.
Afturi í 2008/9 bleiv eg kunnaður um ætlanir at stovnseta forskúla í Leirvík. Sum nevndarlimur fekk eg onkra kunning - umframt at eg bleiv settur í ein “fylgisbólk”. Hesin bólkur bleiv kunnaður og vístur runt í Leirvík. Tá var leiðslan, tveir streingja, tað vil siga leiðarin á frítíðarskúlanum fyri tey 6 ára gomlu og skúlastjórin vóru leiðarar í forskúlanum.
Fylgisbólkurin hevði nakrar fundir, har av eg var við, eg haldi tríggjar - allir hildnir í Leirvíkar skúla. Eg fekk innlit í tímatalvur og tiltøk. Tað bleiv skjótt greitt, at teir ikki vildu hoyra kritiskir spurningar. Spurningarnir, sum blivu reistir vóru so ongantíð viðgjørdir ella svaraðir og eg fekk bara at vita, at eg var “negativur”.
Síðani tað havi eg lisið nógv - umframt frágreiðingar frá føroyskum forskúlum (T.d. Forskúlablaðið sum Pedagogfelagið gav út). Tað sum eg havi lisið meg fram til um føroysku forskúlarnar, tær upplivingar og tær frágreiðingar sum eg havi fingið, geva mær eitt heilt hampuligt innlit í føroyskar forskúlar.
Tá ein lesur ymiskt faktilfar, ber til at draga onkrar samanberingar við føroysk viðurskifti.
Kritikkurin av forskúlum er í grundini størri enn bert spurningurin um forskúlar. Spurningurin spennir um bæði dagstovuskipanina og skúlaskipanina, sum hava ávirkan á tann skipaða partin av tilveruni hjá børnum.
Ein partur snýr seg um tað skipaða og stýrda. Gongdin frá minni stýrdum skipanum til meira stýrt virksemi. Tað er her granskarar og serfrøðingar sum t.d. Peter Gray, Sir Ken Robinson o.a. vísa á, at vit fáa fleiri atferðartrupul børn, fleiri diagnosur, fleiri við sálarligum trupulleikum og sum heild ólukkuligari børn.
Ein annar partur snýr seg um “Early Academics” rákið (trendin) í samfelagnum, har vektin í tí skipaða er meira og meira á “bókligar” førleikar - at læra at lesa, skriva og roknað so skjótt sum gjørligt, er sæð sum ein dygd og nakað týdningarmikið at stremba móti, óansæð hvør tú er, hvørji áhugamál tú hevur ella hvussu tú er samanskrúvaður.
Í Føroyum hava vit sæð eftir fyrstu PISA úrslitini, at ein avleiðing var at tey yngstu skúlabørnini fingu fleiri tímar - serliga at læra betur at lesa, skriva og roknað. Hetta er eisini viðurskifti, sum granskarar og serfrøðingar, sum t.d. Dion Sommer o.o. ávara ímóti. Eisini verður víst á at hendan økta orkan sum verður nýtt til hetta í besta føri, ongan mun ger og í ringasta føri skaðar innlæringina hjá børnunum. Haldi nú eisini, at vit ikki hava sæð nakrar týðandi broytingar í fakligu úrslitunum hjá børnunum seinastu árini, hvørki tá talan er um landsroyndir ella PISA royndir. Í dag sleppa tey enntá at venja royndirnar, sum tey ikki sluppu tá fyrstu úrslitini vóru kunngjørd.
Eg festi meg við at áhugin, at luttaka í eina skrivikapping herfyri, var sera lítil, og kann ikki lata vera við at hugsa, um tað møguliga er terpingin, sum nú gongur fyri seg, sum kann vera orsøkin í hesum?
Hava vit megnað at kvalt áhugan í at lesa og skriva í okkara yvirhuga at stimbra tey?
Er kanska tað mótsatta hent? Børnini hava lært, at tað er strævið og keðiligt at skriva, heldur enn, at tað er ella kann vera ein spennandi, gevandi og stuttligur máti, at bera ein boðskap fram?
Hvørt tað er meira mennandi at vera undirvístur av ófaklærdum í barnagørðum enn faklærdum í forskúlum? Bleiv eg eisini spurdur um.
Ja, eg má hyggja eftir spurninginum í einum størri samanhangi enn bert “einkultar” forskúlar, sum víst á omanfyri. Dagstovnalógin ásetur at minst 2/3 av starvsfólkunum innan dagstovnar skulu vera námsfrøðingar - har er so rúm fyri at 1/3 kann vera ein annar fakbólkur. Barnagarðar eru ikki so innihaldsstýrdir av myndugleikunum og gevur hetta ein fleksibilitet, at stovnarnir lættari og smidligari kunnu forma seg eftir dagsins tørvi.
Sum heild haldi eg at barnagarðar eru betur fyri børnini. Hetta er eisini undirbygt av teirri gransking sum er á økinum. Um tað hevur alstóran týdning at lærarar eisini eru um børnini undir skúlaaldur, so forðar dagstovulógin ikki fyri hesum - kanska kommunurnar ikki eru so glaðir fyri tað, tað veit eg so ikki.
Sum víst á við tí stýrda og “early academics” rákinum, so haldi eg kósin við forskúlum er skeiv. Eg haldi vit øll sum arbeiða við at menna børn, eiga at vera tilvitað um gongdina.
Vit skulu eisini minnast til at frítíðin hjá børnum er kollvelt seinastu árini, frírúmið hjá okkara børnum er minkað og minkar støðugt, í takt við at vit vaksnu og børn kenna okkum meira strong - tað er so nógv sum skal náast og gerast. Bæði hjá børnum og vaksnum - alt samanlagt kostar samfelagnum dýrt. Samfelagið er í ferð við at gera sær sjálvum eina bjarnatænastu.
Sterkasta argumentið hjá forskúlaforsprákarum er skiftið frá dagstovn til skúla - her sigst vera ein heldur stór mentanargjógv. Verður gjógvin minni av, at flyta tey fyrr? Eg haldi ikki, heldur er tørvur á størri samskiftið og tryggum avtalum millum dagstovn og skúla.
Á Toftum hava tey eina skipan sum eitur “frá Jól til Jól”, kanska tað hevði verið ein skipan sum verd var at hugt nærri at.
Annars haldi eg tað er ein trotaváttan (falliterklæring) hjá námsfrøðingum at fara í størvini í forskúlunum og góðtaka at vera minni verd enn sínar samstarvsfelagar. Har eigur ikki at vera lønarmunur.
Tað snýr seg um børnini og framtíðina, ikki um tey vaksnu og fortíðina. Hyggi frameftir og seti røttu kósina.
Vinarliga
Jógvan Philbrow


text:
Annika Ró Samuelsen er transkynd. Sum yngri var eitt stórt fokus at passa uppá at ikki virka for kventaslig. Fasadan skal vera uppi, hon verður uppi, og hon skal ikki niður.
Í barndóminum plagdi hon at spæla spøl við vinfólkum, har tey skiftu um kynsrollir, so hon slapp at vera kvinna eina løtu. Men tá ið spælið var av, so skuldi fasadan upp aftur.
Tað var trupult at vaksa upp og ongantíð ordiliga sleppa at vera tann, hon er. Annika mátti hvønn dag passa uppá at ikki vísa seg sjálva, tí hon helt, at tann hon veruliga var, var óhóskandi.
Nú eru tað 2 ár síðani Annika kom út sum transkynd, og hon er nógv glaðari enn hon var.
Síggj alla samrøðuna við Anniku Samuelsen her:


text:
Tvær trøllkonur búgva við Fjallavatn í Vágum: onnur við Tormansgjógv og onnur handan fyri vatnið “á Fjøllum”, sum hesin hagaparturin kallast. Onnur teirra var lamin, og hon hevði lagt reyða stakk sín á ein klett at sóla, tá ið ein maður úr Sandavági kom ríðandi har fram íhjá. Maðurin tekur stakkin og fer tvísporandi á rossinum burtur við honum. Nú sær kellingin mannin og stakkin, sum hann hevur stolið frá henni, men lamin sum hon er, orkar hon ikki sjálv at renna eftir honum og rópar tí til trøllkonuna hinumegin vatnið: “Hjálp, systir! stíg! stíg stórum!”
Hon sum skjótast avstað eftir honum, og hann stór-leypandi undan á ryssubakinum. So gekk, til hann kom út í Vatnsbrekku, tá fóru bæði hann og ryssan at lúgvast; har í brekkuni rennur ein á, har drukku tey bæði, og hann segði tá: “Hetta var mær sálarbót!”, og síðani kallast áin Sálarbótará. Alt rann trøllkellingin eftir
honum og vann meir og meir inn á hann; tá ið hann var komin yvir um brekkuna, var hon honum so nær, at hon náddi at tríva um stakkin og sleit hann frá honum, tó so at stakkurin skrædnaði, og maðurin hevði aðra ermuna eftir; tá sást Miðvágs kirkja, og trøllkonan mátti í hesum viðurskiftum flýggja aftur.
Men henda stakkarerman var so stór, at hon røkk sundurskorin til altarklæði í øllum fýra kirkjunum í Vágum.
V.U. Hammershaimb: ”Færøsk Anthologi I”, 1891


text:
Ikki er vanligt, at manningin á Vencli tekur fram barnabøkur. Hetta er ikki júst tann skaldskapurin, ið fyllir Vencil, men nú kunnu vit ikki halda okkum meir.
Herfyri fekk eg bókina Loyndarmálið hjá pápa við undirheitinum Bók til børn við kiksaðum foreldrum eftir íslendska høvundin þórarinn Leifsson, ið sjálvur hevur myndprytt. Føroyskað hevur þóra þóroddsdóttir, og enn eina ferð er tað Bókadeildin hjá Føroya lærarafelag, ið hevur givið bókina út.
Ofta eru barnabøkur alt ov didaktiskar. Tær eru so mikið pedagogiskt viðgjørdar, at tær ikki svara til vanlig børn, men eru skrivaðar til børn, sum í uppalingini eru spard fyri tí, sum veruleikin hevur við sær av óndskapi og ruðuleika, samstundin sum somu børn verða yvirfóðrað við slíkum óndskapi og ruðuleikum, tá ið ræður um filmar og telduspøl.
Loyndarmálið hjá pápa er so slett og aldeilis ikki ein sovorðin didaktisk bók. Tíbetur! Her er ein bók, ið handlar um nakað so fremmant og svakligt sum ein pápa, sum er mannaátari. Hann er giftur og konan selur ymiskt umvegis telefonina. Tey eiga tvey børn, eina gentu og ein drong. Pápin etur svaka flokslæraran hjá børnunum, og tá ið býruin fyllir 300 ár, selur pápin pylsur í einum pylsuvogni. Nógv fólk hvørva og pylsusølan gongur væl. Løgregluovastin, Nikotinnjálur, hevur varhugan av, at pápin er mannaátari. Tá ið pápin byrjar at hava hug at eta vinfólkini hjá børnunum melda børn hansara hann, og verður hann dømdur til deyða. Hann skal tveitast niður av 55. hædd á einum háhúsum. Hetta skal vísast beinleiðis í sjónvarpi. Men pápin hevur í geglinum bara etið rotið kál og annað forfarið grønmeti. Hann heldur luftina í sær, og bólgnar tí upp av gassi. Tá ið hann skal avrættast, sleppur hann luftini og fer á flog. Søgan endar við, at pápin fer til avvenjingar fyri sítt mannaát á einari eksotiskari pálmaoyggj.
Í barndómsins sakloysi og ungdómsins uppreistri hava vit øll verið fyri tí, at foreldrini hava verið kiksað. Vit kláraðu ikki soleiðis sum foreldrini uppførdu seg, meðan vit vóru hjá. Helst eru vit eisini kiksað. Summi eru bara meir kiksað enn onnur.
Summi hava loyndarmál, tey ikki vita av, at tey hava. Foreldur, ið drekka ov illa, sláa síni børn, eru ónærislig við børnini hjá sær og øðrum, ja, listin er langur av loynidómum, sum børn bera og ikki kunnu siga teimum vaksnu, tí at tey vaksnu hava gjørt soleiðis, at børnini ikki hava ákit á teimum. Men fá eru tey, ið hava eina pápa, sum er mannaátari. Høvundurin viðger evnið um kiksað foreldur á ein klókan og viðkomandi hátt, ið fær børnini at flenna og undrast, alt um somu tíð. Tað er hetta, sum ger eina góða barnabók, ikki hesir moralsku peikifingrar, ið ikki vilja, at ein illbøn skal standa á prenti, tí at børnini skulu sparast fyri slíkum ónærisligheitum.
Í bókini eru eisini allar hesar týpurnar, sum vit kenna. Ein feitur drongur, nevndur Bollabjørn, nakrar gentur, Pinkurnar, ið halda seg vera meir enn hini børnini, men tá ið høvundurin yvirdrívur hesar kendu týpurnar, hava vit beinanvegin eina aðra støðu, sum gerst áhugaverd og stuttlig.
Tekningarnar eru skarpar og skemtiligar. Tær lýsa, eins og teksturin, tað karikeraða og uppgjørda universið, ið kemur fram í bókini.
Ein góð barnabók, er ein barnabók, ið vaksin fáa líka nógv burturúr sum børnini. Hetta er ein slík barnabók. Sjáldan havi eg flent so nógv eftir einari barnabók. Hon er líka skeivt vinklað sum Pippi ella onkur onnur av teimum undurfullu persónunum, ið Astrid Lindgren borðreiðir við í sinum barnauniversi.
Hetta er ein fanastiska góð jólagáva til børn í aldrinum frá 10 til 100, og hon kostar bara 160 krónur.
Sigast kann eisini, at Forlagið Tórgarð, við Hugini Eide, hevur givið bókina út á donskum.
OMR


text:
24. apríl 2001Nr. 55
Løgtingslóg um útbúgving av manning á skipum o. ø.
Samsvarandi samtykt Løgtingsins staðfestir og kunnger løgmaður hesa løgtingslóg:
Stevnumið og karmar
§ 1. Stevnumiðið við útbúgvingunum er,
1. at geva tí lesandi ástøðiligan førleika til at arbeiða umborð á skipi í føroyskari og altjóða sigling,
2. at gera tann lesandi føran fyri at taka atlit at rakstri, búskapi, trygd, heilsu og umhvørvi umborð,
3. at umboða land og skipsáhugamál á besta hátt og
4. at gera tann lesandi føran fyri at leiða, samstarva, samskifta, taka ábyrgd og seta seg inn í nýggja tøkni og arbeiðsumstøður.
§ 2. Lógin er galdandi fyri útbúgving av:
1. skipsførarum,
2. skiparum,
3. dugnaskapsprógvi í sigling,
4. eindarmanning,
5. maskinmeistarum,
6. maskinistum,
7. motorpassarum,
8. dugnaskapsprógvi í motorpassing
9. elinnleggjarum og sterkstreymsteknikarum,
10. skipskokkum og
11. dekkarum.
Stk. 2. Landsstýrismaðurin kann áseta reglur um útbúgving av manningarbólkum, sum ikki eru nevndir í stk. 1.
§ 3. Landsstýrismanninum verður heimilað, at
1. byggja og reka skúlar,
2. reka ella taka lut í rakstri av venjingarskipum og
3. skipa fyri framhalds- og eftirútbúgvingum og skeiðum til fremjing av teimum í § 2 nevndu útbúgvingum.
§ 4. Landsstýrismaðurin hevur eftirlit við teimum í §§ 2 og 3 nevndu skúlum, skipum, útbúgvingum, framhalds- og eftirútbúgvingum og skeiðum, og kann áseta treytir fyri at góðkenna virksemi.
Útbúgvingarráð
§ 5. Landsstýrismaðurin setur útbúgvingarráð, sum geva landsstýrismanninum ráð í øllum málum um útbúgving av fólki á sjónum.
Stk. 2. Landsstýrismaðurin tilnevnir umboð frá vinnuligu feløgunum á sjónum og øðrum sakkønum í tey í stk. 1 nevndu ráð.
Stk. 3. Útbúgvingarráð taka mál til viðgerðar, sum landsstýrimaðurin leggur fyri tey. Ráðini eiga at viðgera størri broytingar í útbúgvingunum og kunnu sjálvi taka mál til viðgerðar og senda landsstýrismanninum niðurstøðuna.
Stk. 4. Skúlastjórar eiga at taka lut á fundum í útbúgvingarráðunum, tá ið mál, sum snúgva seg um teirra arbeiðsøki, verða umrødd. Teir hava ikki atkvøðurætt.
Stk. 5. Landsstýrismaðurin ger fundarskipan fyri útbúgvingarráðini.
Felags ásetingar
§ 6. Landsstýrismaðurin ásetur nærri reglur um:
1. upptøkukrøv,
2. hvussu long útbúgvingin er,
3. innihald og vav av lærugreinunum,
4. próvtøkuskipan
5. eftirmeting og
6. næmingaskyldur og –rættindi um tær í § 2 nevndu útbúgvingar.
Stk. 2. Landsstýrismaðurin kann áseta gjald fyri eftir- og framhaldsútbúgvingar, skeið og undirvísingartilfar.
Royndarvirksemi og serskeið
§ 7. Landsstýrismaðurin kann eftir frammanundan lagdari ætlan skipa fyri royndarvirksemi og kann tá víkja frá reglum ásettar við heimild í § 6.
Stk. 2. Landsstýrismaðurin skal virka fyri, at serskeið, sum eftir altjóða krøvum eru neyðug fyri manningina, verða hildin í skúlunum.
Skúlaleiðsla og lærarar
§ 8. Landsstýrismaðurin setur í starv, og loysir úr starvi skúlastjórar í skúlum, sum útbúgva manning á skipum.
Stk. 2. Skúlastjórin hevur mótvegis landsstýrismanninum námsfrøðiligu, fyrisitingarligu og fíggjarligu leiðsluna av skúlanum og hevur ábyrgdina av, at útbúgvingar og skeið verða framd sambært ásettum reglum.
Stk. 3. Skúlastjórin setur í starv og loysir úr starvi lærarar og onnur starvsfólk. Lønar-, setanar- og eftirlønarviðurskifti hjá lærarum og øðrum starvsfólkum í skúlunum skulu fylgja teimum reglum, sum landsstýrið hevur avtalað ella ásett.
Stk. 4. Landsstýrismaðurin ásetur nærri reglur um tey krøv, sum lærarar skulu lúka fyri at undirvísa í útbúgvingum eftir hesi lóg.
Stk. 5. Skúlarnir skipa fyri skeiðum fyri lærarar.
Stk. 6. Landsstýrismaðurin kann eisini skipa fyri og samskipa tey í stk. 5 nevndu skeið.
§ 9. Á hvørjum skúla, sum skipar fyri útbúgvingum, smb. § 2, verður skipað eitt námsfrøðiligt ráð at ráðgeva skúlastjóranum. Limir í ráðnum kunnu vera øll tey starvsfólk, ið hava undirvísingarligar og aðrar námsfrøðiligar uppgávur í skúlanum.
Stk. 2. Landsstýrismaðurin ger reglur eftir stk. 1.
Næmingar
§ 10. Næmingarnir kunnu skipa seg í næmingaráð.
Stk. 2. Næmingaráðini gera sína egnu fundarskipan.
Stk. 3. Umboð fyri næmingaráðini kunnu, eftir áheitan, luttaka á fundum í námsfrøðiligu ráðunum og útbúgvingarráðunum.
Stk. 4. Skúlarnir hava skyldu at lata høli til fundirnar hjá næmingaráðunum.
Stk. 5. Skúlarnir skulu tryggja næmingar móti óhappi undir sigling við venjingarskipi, bjargingarroyndum, eldsløkkingarskeiði og øðrum skeiðum, sum kunnu vera vandafull.
Kæra og gildiskoma
§ 11. Landsstýrismaðurin ásetur nærri reglur um kærumøguleikar fyri avgerðir tiknar í sambandi við útbúgvingar eftir hesi lóg.
§ 12. Henda løgtingslóg kemur í gildi 1. august 2001. Samstundis fara úr gildi løgtingslóg nr. 65 frá 5. juni 1984 um sjómansútbúgving og løgtingslóg nr. 50 frá 28. apríl 1992 um maskinmeistaraútbúgving og aðrar maskin- og eltøkniútbúgvingar, tó verða reglur, sum eru gjørdar við heimild í hesum lógum í gildi, til tær verða settar úr gildi við reglum, sum verða gjørdar við heimild í hesi lóg.
Tórshavn, 24. apríl 2001
Anfinn Kallsberg (sign.)
løgmaður


text:
Tað kann ikki verða rætt, at útlendskar handilsfyritøkur fáa framíhjárætt at selja vørur til føroyska brúkaran. Talan er um eina kappingaravlagandi støðu, sum myndugleikarnir eiga at taka í álvara og gera nakað við sum skjótast.
Nógv hevur verið tosað og skrivað um mvg- og tollfríu postsendingarnar, sum stútt og støðugt streyma inn í landið. Handilsvinnufelagið hevur ferð eftir ferð víst á ójøvnu kappingina, sum stendst av, at myndugleikarnir í Føroyum hava valt at hava eitt smálutamark á heilar kr. 300,-
Handilsvinnufelagið hevur einki ímóti, at keypt verður á internetinum, tað skuldi bara mangla. Men hví smálutamarkið skal verða so overuhonds høgt í Føroyum í mun til onnur lond er ilt at skilja. Smálutamarkið í Danmark er kr. 80,- og í Íslandi er einki smálutamark.
Sum steinur oman á byrðu
Um landsins myndugleikar ikki hava tað aðalmál at tryggja eina javna kappingarstøðu í Føroyum, gera teir ikki handilsvinnuni lív lagað í longdini. Kappingin um føroyska kundan er beinhørð, og vanligir føroyskir handlar eru í beinleiðis kapping við risafyritøkur, sum njóta stórrakstrarfyrimunir og ofta hava heimstað í lágkostnaðarlondum.
Tað er ikki fair play, tá ið landsins myndugleikar harafturat geva hesum fyritøkum MVG- og tollfrítøku á smærri postsendingum.
Eitt gullnám av inntøkum
Valla hava myndugleikarnir spátt, at keypið á internetinum úr útlandinum fór at økjast so ógvusliga, sum tað hevur gjørt seinastu árini. Úrslitið er mistar inntøkur hjá landinum og ójøvn kapping á heimamarknaðinum. Talan er um fleiri milliónir í mistari inntøku, sum avvarandi landsstýrisfólk eru vitandi um, men einki gera við. Men, men, er veljarin glaður, eru øll glað.
Føroyska handilsvinnan ger sítt til at lofta teimum møguleikum, sum eru íkomnir við talgilding og altjóðagerð, men myndugleikarnir eiga samstundis at hava framtíðina í huga og tryggja, at virksemið á heimamarknaðinum gongur fyri seg undir virðiligum og jøvnum treytum.
Áheitanin til landsins myndugleikar stendur við nú sum áður: Bein burtur mismunin!
Handilsvinnufelagið


text:
Fagna lķvinum viš blįum neglalakki
21. mars er altjóša Down syndrom dagur, og eg eri vķs ķ, at ongantķš fyrr hava vit havt stųrri tųrv į at varpa ljós į ręttin til lķviš enn jśst nś.
Ķ sendingini "Orsaka, vit eru eisini her! į TV2veršur sagt, at bųrn er eitt taš dżrabarasta vit eiga, men bųrnini, sum ikki eru fullkomin velja vit ofra frį, um vit hava mųguleikan. Taš er serliga bųrn viš Down syndrom, vit velja frį. Ķ sendingini mųta vit Mariu, sum sigur ķ byrjanini: "Vit eru ein doyggjandi rasa, men vit eru her enn. So kom og hygg! Sķšani fer hon at flenna...
Viš einum partvķsum ella heilum eyka 21inda kromosomi veksur kroppurin ųšrvķsi og seinni, andlitiš fęr serstųk eyškenni, og annaš eyškenni er eisini menningartarn. Ja, ljóšar mųtimikiš, men eg kenni onga familju viš einum barni viš hesi avbjóšing, sum sigur, at barniš er óynskt. Heldur er barniš viš lķvsgleši sķni ein sólstrįla inn ķ familjuna.
Ųll hesi, eins og vit onnur, gera alt fyri at fįa eitt gott lķv viš tķ, sum vit hava. Soleišis fagna vit lķvinum, ikki tķ at vit fingu jśst taš, vit ynsktu okkum, men heldur, at vit lęrdu okkum at sķggja stųšuna, sum hon er, og har vit heldur sķggja mųguleikar, enn foršingar.
Hóast fųdd inn ķ ein litrķkan heim, har vit siga, at vit skulu góštaka hvųnn annan, jśst sum vit eru, so skal lķtiš til, so sansar at. Ųll skulu helst passa inn ķ kassan, vit kalla NORMAL. Ķ litrķka heimin skulu ųll helst hava tvey bein, tveir armar, tvey oyru, tvey eygu, og taš, sum annars er normalt, og nś eru vit ķšin farin at telja kromosom.
Tį iš tosaš veršur um at eydnast og um at gerast kendur, so sigur Maria: "Grundleggjandi vilja vit fegin, at onnur tosa viš okkum, og at vit eru javnstillaš... grundleggjandi haldi eg bara, at eg fegin vil vera sędd av ųšrum.
Foreldur ynskja sęr ikki eitt barn, sum ber brek. Į glešina, sum nżfųdda barniš gevur, kastar sorgin av óvęntašu stųšuni lķkasum ein skugga serliga viš ósvarašum spurningum. Men ķ rķkiligt mįt sķggja vit ķ gerandisdegnum, at menniskju eru brynjaš viš einastandandi eginleikanum at vaksa viš uppgįvuni og taš gera bęši vaksin og bųrn ķ rųttum umstųšum.
Anette B. Arentsen, sum hevur skrivaš bókina Kan prinsesser have Downs syndrom, er mamma Sofie. Hon sigur nakaš soleišis: "Vit halda ofta, at vit fįa taš, sum vit ynskja okkum. Men onkuntķš er taš bara okkurt, sum er stųrri enn vit, sum velur fyri okkum. Hvųr ein lętti at gerast greišur yvir, at Sofie var og er ein ovurstór gįva til okkum frį onkrum. Vit takka!
Gleši meg til ķ morgin į altjóša Down syndrom degi og viš blįum neglalakki at fagna litrķka lķvinum.


text:
Hvussu langt røkkur okkara næstakærleiki?
11. januar 2015
Nýggjársrøða løgmans hevur verið nógv umrødd hesar fyrstu dagarnar í nýggja árinum. Nógv eru samd um, at hetta var ein røða til fólkið, sum øll kundu taka undir við, og taka hvønn annan í hondina og ynskja gott nýggjár.
Ein nýggjársrøða forpliktar ikki politiskt á sama hátt sum ein løgmansrøða ella ólavsøkurøða. Í ólavsøkurøðuni greiðir løgmaður frá støðuni í samfelagnum, og um politiskar ætlanir, sum arbeitt verður við. Hetta er ikki galdandi, tá talan er um eina nýggjársrøðu. Her er Løgmaður meira frítt stillaður, og kann gera sær nakrar tankar, visiónir og lýsa støðuna frá einum øðrvísi sjónarhorni, uttan t.d. at taka atlit til eitt samgonguskjal og partapolitikk.
Løgmaður gjørdi sær nakrar meiningar og tankar um útlendingar og flóttafólkamál, m.a. grundað á tey kristnu virði, sum samfelag okkara onkursvegna skal byggja á - vitandi um, at hetta er eitt mál, sum fólk eru ymisk á máli um. Siterað var beinleiðis úr bíbliuni um at hjálpa sínum næsta, tá neyðin valdar.
Hendingarnar í Paris seinastu dagarnar stuðla helst uppundir ivan, um hetta er rætt ella um vit kortini eiga at fyrihalda okkum til henda veruleika, sum eitur flóttarfólk.
Men skulu vit trúgva uppá ein heim, sum eitt betri stað at liva í fyri øll ella so nógv sum møguligt, ja so muga øll taka ábyrgd og ikki lata okkum ræða av ekstremistum og fanatikarum, og annars taka frástøðu frá valdsnýtslu og yvirgangi.
Løgmaður upplýsti, at flóttafólkatrupulleikin var vaksandi, og at vit áttu at taka ábyrgd, og leygði upp til eitt politiskt orðaskiftið á hesum øki. Her eru nógv atlit at taka, og skal hetta eydnast til fulnar, er treytin, at vit eru væl fyrireika á øllum økjum.
Vit eiga ikki at sammeta útlendingar og flóttarfólk. Flóttafólk eru sivilfólk, sum av ymiskum orsøkum kunnu vera í lívsvanda og serliga truplum støðum, støðum, sum vit ikki kunnu ímynda okkum ella sum vit ikki ynskja okkara ringasta fígginda at koma í. Tí undrar hesin einfaldi, primitivi og konservativi hugsunarhátturin, sum nú kemur undan kavi.
Hvussu nógvum vit skulu taka ímóti, er í fyrsta umfari ikki avgerandi. Tað, sum er avgerandi er, at tey, sum vit taka ímóti fáa nøktandi viðgerð og tilboð. Um tað so bara er ein familja, ið vit kunnu geva eina betri tilveru, sum seinri kann gera mun í heimlandinum, um ein vil heimaftur.
Ein mun, ið kann avspegla okkara vesturlendsku virði og okkara fólkaræði. Hetta eru virði, sum ikki kunnu gerast upp í peningi ella við at blaka nakrar krónur upp um eitt hegn .... “klári tykkum nú sjálvi.” Ikki skilt á tann hátt, at vit ikki skulu lata ta neyðhjálp, sum vit einaferð hava fíggjarliga orku og førleika til - tvørturímóti.
Síðan nýggjársrøðu løgmans hava floksformenn verið frammi og gjørt sínar viðmerkingar. Flest allir eru samdir um, at vit eiga at taka ábyrgd, hvat hesum viðvíkur - tað gera flestu framkomnu londini rundan um okkum.
Men ikki øll í politisku skipanini geva nýggjársrøðuni ans, um tann miskunsama samariubúgvan.
Við “serfrøðingunum” Jørgen Niclasen og Rodmund Nielsen, í flóttafólkamálum og flóttafólkalegum, er Fólkaflokkurin farin í kollektivt spagat. Hesir persónar hava vitjað útkantin í einari flóttafólkalegu í 2 dagar og eru nærmast vorðnir serfrøðingar á økinum.
Flokkurin stendur saman um, at eingi flóttarfólk skulu til landið - hetta er greið tala. Henda yvirlýsing minnir ikki sørt um víðgongdar flokkar í londunum rundan um okkum, sum eingin vil samstarva við.
Í 2010 setti táverandi landstýrisskvinna í Innlendismálum Annika Olsen ein arbeiðsbólk at koma við uppskoti um ein intergrasjónspolitik. Arbeiðsbólkurin var umboðaður av øllum pørtum og áhugabólkum, sum høvdu við integrasjón at gera, bæði alment og privat.
Eitt álit varð handað, sum lýsir, hví tað er neyðugt at hava ein integrasjónspolitikk. Sum dømi um, hvar vit standa í hesum máli, stendur á fyrstu síðu í álitinum:
““Intergrasjón” er nýtt hugtak í Føroyum. Vit hava til dømis einki viðurkent føroyskt orð fyri “intergrasjón.” Hugtakið intergrasjón fevnir um at savna fleiri partar í eina eind. Intergrasjón í samfelagsligum samanhangi er ein tilgongd, sum skapar felags grundarlag hjá bólkum ella fylkingum at liva lið um lið.”
Ta mest primitivu støðuna til flóttafólk hevur Brandur Sandoy, løgtingsmaður fyri Fókaflokkin. Hann kallar løgmann naivan, tí hann í nýggjársrøðu síni leggur upp til eitt kjak um hetta álvarsmál. Eitt kjak, sum skal lata okkum í til at hava eina meinig um teir ræðuleikar, sum vit dag og dagliga verða fóðra við, og veita hjálp, har vit kunnu.
Við útgandsstøði í álitinum hjá Anniku Olsen frá 2010, hevur Fólkaflokkurin koyrt álitið í ruskílatið.
Greinin hjá Brandur Sandoy er ein grov generalisering og diskriminering. Hetta er málburður og pástandir vit eiga at taka frástøðu frá. Brandur Sandoy hevur rætt í, at øll lond eru ikki komin líka væl frá teirra intergrasjónspolitikki og hevur hetta skapt trupulleikar, men at generalisera yvir ein kamb og niðurgera øll undir einum, er als ikki rætt.
Borgarstjórin og løgtingsmaðurin viðgerð alt undir einum - flóttarfólk, mótmæli móti jólum, fletting í kjallaranum o.a. Og toppurin av ísfjallinum var mótmæli ímóti grindadrápi.
Brandur Sandoy endar sína grein við at siga, at tað verður ikki við stuðli frá sær í hesum máli.
Man freistast at spyrja, hvar var Brandur Sandoy, tá Sea Shepherd skuldi lóggevast av landinum - ein av forsprákarunum fyri hesum óneyðuga profilerandi undirlutakenda tvætli.
Minnist meg rætt, var tingstólurin hjá Brandi tómur, tá atkvøtt varð. Hvar fer Brandur at uppihalda sær, um tað skuldi komi hartil, at lóggivið verður um intergrasjón?
Vit skulu seta okkum væl inn í, hvat hetta málið við sivilum flóttafólkum snýr seg um og síðan taka eina skilagóða avgerð út frá faktaupplýsingum og vitan. Vit kunnu sjálvsagt ikki taka móti flóttafólki um vit ikki megna tað ella seta neyðuga tilfeingið av til endamálið – tá kann tað gera ilt verri.
Men tað er ongin grund til at lukka av og spilla út nøkur ósek sivilfólk, sum ikki kunnu verja seg og sum eru komin í lívshættisligt óførið. Ongin sigur heldur, at hesi fólk skulu gerast framtíðar íbúgvar í okkara landi – í fleiri førum venda hesi aftur til teirra heimland, tá støðan er vorðin stabil og friður valdar.
So ongin orsøk til ..... at síggja trøll á alljósum degi ... og ... at tosa til svínahundin í menniskjanum.
Eivin H. Jacobsen
Løgtingsmaður fyri Sambandsflokkin
RN
Aftur


text:
Góðu næmingar og foreldur/avvarandi.
Skúlin hevur keypt bókasavninum nógvar nýggjar bøkur. Men vilja tit tryggja tykkum nýggjastu føroysku bøkurnar, beint sum tær eru prentaðar, so kunnu tit melda tykkum til Bókaklubban – og samstundis fáa bøkurnar til serprís!
Tit melda tykkum til her
Er okkurt ivamál, kunnu tit altíð spyrja læraran 🙂
Heimaarbeiði er ein týdningarmikil partur í skúlagongdini.
Í støddfrøði, í eldra bólki, seta næmingarnir sær heimaarbeiðið í “Boð- og setningsbókina”. Tá ið stykkið er roknað, er eisini umráðandi at leita í svarlistanum, at vita um rætt er roknað.
Slóðirnar til svarlistarnar eru:
At venja tabellir kann hendan slóðin nýtast: http://www.denlilletabel.dk/
“Støddfrøði er í øllum :-)”
JavS
Mánakvøldið 28/8-17 eru nólsoyingar vælkomnir niðan í skúlan at melda til kvøldskúlatilboðini.
Ann-Mari og Bára eru í skúlanum kl. 18 til 21 at hjálpa tykkum at melda til á netinum.
Hugaligt og læruríkt á Sjósavninum.
Til øll foreldur at skúlabørnum í Tórshavnar kommunu
Viðurskiftini viðvíkjandi trygging av næmingum vóru kannað fyri nøkrum árum síðani, og komið varð til ta niðurstøðu, at kommunur hava ikki heimild at vanlukkutryggja næmingar.
Ein kommuna kann bert svara fyri skaðar, kommunan sjálv hevur ábyrgd av, og hevur tískil eisini bert heimild til at tekna trygging fyri slíkar skaðar, og sum er, varða kommunurnar bert av tí partinum av skúlaøkinum, sum er bygningar og rakstur av hesum.
Tí kann kommunan hvørki tekna vanlukkutrygging móti fylgjunum av hendiligum óhappum, ið næmingar verða fyri, ella tekna ábyrgdartrygging fyri skaðar, næmingar gera á fólk ella lutir.
Sostatt hava tygum sum foreldur ábyrgdina av, at barn/børn tygara verða fevnd av tílíkari trygging, um tygum ynskja tað.
Í skúlum hevur kommunan tó ábyrgdina av bygningum og fysisku kørmunum um skúlan.
Fær næmingur skaða, tí at viðurskifti, ið kommunan hevur ábyrgdina av, ikki eru í lagi, kemur kommunan sjálvandi undir endurgjaldsábyrgd og rindar endurgjald.
Hugaligt at handa næmingi hjálmin 🙂


text:
Heili 13 kór og stórt felagskór fara at mynda Kórfestivalin í ár, sum verður í Norðurlandahúsinum leygardagin. Talan er um eitt jubileumsár hjá føroyskum kórsangi, tí í ár eru 50 ár liðin, síðani fyrsta kórstevnan varð hildin í Føroyum. Eins og tvey tey seinastu árini verður aftur í ár talan um eina kapping millum kórini, eins og eitt stórt felagskór undir leiðslu av Tóru Vestergaard fer at undirhalda áhoyrarunum, sum koma í Norðurlandahúsið leygardagin.
- Endamálið við kórfestivalinum er at fremja og menna føroyskan kórsang. Fyri tveimum árum síðani luttóku 8 kór, í fjør 11 kór, og í ár er talið komið upp á higartil 13 tilmeldaði kór. Talan er um Tórshavnar Manskór, Tarira, Fuglafjarðar Sangkór, Gøtu Kirkjukór, Eystanljóð, Havnarkórið, Morgunkórið, Xperiment, Kamarkórið, Glymur, Vestmanna Sangkór, Kristiliga Sangkórið og Flóð, upplýsir Kórsambandið.
Felagskórið fer at framføra verkið “Heystforsøgn”, sum Kórsamband Føroya hevur biðið Unn Patursson skriva til høvið. Orðini eigur Lív Maria Róadóttir Jæger. Í fjør høvdu heili 180 sangarar teknað seg til felagskórið, og tað verður valla minni í ár, tá tekningarfreistin er úti 15. apríl.
Sjálv konsertin byrjar kl. 16.00 leygardagin 29. apríl í stóra salinum í Norðurlandahúsinum, har fyrst einstøku kórini fara at framføra, og síðani felagskórið.
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
Føroyar skulu gerast undangonguland at umsita allar fiskastovnar burðardygt.
Tað er málið, nú Høgni Hoydal, fiskimálaráðharri, er farið undir eina umsitingarætlan fyri tosk, hýsu og upsa undir Føroyum. Uppskotið um fiskidagar, sum nú er lagt fyri tingið, er fyrsta stigið í hesi umstingarætlan.
Á nýggjárinum eru 40 ár liðin, síðan fiskimarkið varð flutt út á 200 fjórðingar, og tað gav Føroyum ræðið á einum sjóøki, ið er 275.000 ferkilometrar til støddar.
- Vit hava gjørt okkum dýrtkeyptar royndir. Vit hava hesi 40 árini ongantíð megnað at framt eina umsitingarætlan fyri okkara botnfiskastovnar, sigur Høgni Hoydal.
Avbjóðingin er sambært landsstýrismanninum ovurstór, tí støðan hjá toska- og hýsustovnunum undir Føroyum er hættislig, sambært stovnsmetingum hjá Havstovuni. Vit eru í einum tíðarskeiði við vánaligasta fiskiskapi eftir toski og hýsu, sum vit yvirhøvur hava hagtøl fyri.
- Kunnu vit tryggja eina endurbyggingarætlan, har veiðitrýstið á toska- og hýsustovnin minkar og ikki økist, meðan stovnarnir menna seg aftur, kann nógv vinnast fyri framtíðina hjá landi og vinnuni kring landið, sigur Høgni Hoydal um ta stigvísu umsitingarætlanina fyri tosk, hýsa og upsa undir Føroyum, sum hann er farin undir.
Umstingarætlanin skal áseta langtíðarveiðireglur, markvirði og endurbyggingarætlanir, sum byggja á vísindaliga stovnsmeting og ráðgeving.
Les viðmerking frá landsstýrismanninum her.


text:
Av tí at Klaksvíkar kommuna er í holt við at byggja við Sandin í Klaksvík, mugu mongu húsvognarnir, sum koma á Summarfestival í august, hýsast aðra staðni í býnum. Norðoya Kunningarstova, sum hevur til uppgávu at umsita bíðilistan fyri festivalgestirnar í húsvogni, hevur fylt fýra ymisk pláss í býnum upp við festivalgestum, sum koma við húsvogni.
Talan er um Føroya Bjór, ið liggur skamt frá Sandinum og ferjuleguna norði á Stongunum og ítróttarøkið, sum er parkeringsøkið við Kí-høllina og svimjihøllina, ið kemur at vera familjuøkið.
- Og so er tað økið við Klaksvíksgarðin longri úti í Klaksvík, ið er frá Inn-handlinum og úteftir, sum kemur at vera tað stóra økið til húsvognar í ár. Har vera á leið 110 pláss, og har eru bara 10 pláss eftir. Alt hitt er útselt, men møguleiki er at stilla nakrar húsvognar úti í Grøv, og tað er eisini heldur bíligari enn hesi, sum vit noyðast at gera klár til Summarfestivalin, greiðir Fríðbjørg Petursdóttir Justesen frá kunningarstovuni frá.
Skipanin av húsvognaplássunum skal samskipast við ætlanirnar hjá kommununi, og í ár eru fyriskipararnir av Summarfestivalinum sostatt noyddir at royna aðrar møguleikar, orsaka av byggingini við Sandin. Tað broytir alt kampingøkið, sum higartil hevur verið bygt upp við Sandin, men Fríðbjørg sigur, at fólk hava verið serstakliga skiljandi.


text:
3.01.2012, kom min prinsesse til verden
lailamik skriver:
Vit gingu í klassa saman í Ht í Klax, simpulthen so fittur og ordiligur -hann longdist so illani eftur familjuni so flutti skúla fyri at vera nærri at teimun hehe
Ahh rotið! -men ja skilji væl, hevði ikki klára at ikki vita nåårh ein beiggji hugsi beinvegnar um øll tey sjeikaligi klæðini man kann fáa tað er soooo nógv fitt, eg blívi heilt bítt
Tað er bara at "prøva" nóg nógv so vóna at 2012 verður ynskji baby føtt
Okaay, stuttligt . Eg kenni han tó ikki so gott, veit hvør han er og tad er tad ..
Jaaa, eg haldi tad er soooooooooo keduligt at man ikki kundi síggja hvat tad var :p . Hehe ja tad sigur sjeikens at tad líkist á myndinum, hehe, nemliga eisini tad eg havi veri og hugt eftur, men tori ikki keypa nakad enn tí vis tad er ein didda .. Hehe eisini tú ? Líka so skjótt vit trakka inn í ein baby handil, veri eg totalt bims :p ..
Jaaa, tad er onki annad enn at prøva. Vit hava prøva yvur eitt ár og knappuliga í maj inna 2 vikir, var testurin positivur, so tad kann ganga skjótt knappuliga ..
Anmeld


text:
GRANNASTEVNULÓGIN.
Lóg nr. 170 frį 18.05.1937 fyri Fųroyar um grannastevnu v.m.
§ 1. Į grannastevnu kunnu viš atliti til reglur, sum eru ķ hesi lóg ella eru fyrisettar viš ašrari lóggįvu, gerast:
1) vištųkur um nżtslu av jaršarognum og lunnindum, sum eru feli, og sum taš ikki sambęrt lóggįvuni skal takast avgerš um į hagastevnu ella į annan serligan hįtt um nżtsluna av;
2) vištųkur um, hvat iš skal latast til tarvahald ķ avvaršandi bygd;
3) vištųkur um slķk višurskifti, sum annars viš lóggįvuni eru lųgd til avgeršar į grannastevnu (sbr. Hagalógini §§ 25, 1. stykki, sķšsta punktum, 30 og 32; hegnlógini §§ 2, 39 og 42; lóg um nżtslu av vatni v.m. frį .. §§ 3 og 4; lóg um veišu, fuglaveišu v.m. frį 4. aprķl 1928 §§ 2 og 5; lóg um tżning av yngli hjį ravninum frį 11. mars 1892 § 1). Tęr undir punktum 1 og 2 nevndu vištųkur eru bindandi fyri ųll viš atkvųšurętti ķ viškomandi sak (sbr. § 7). Tęr undir punkti 3 umrųddu vištųkur eru bindandi ķ tann mun, sum įsett er ķ teim viškomandi lógarįsetingunum.
§ 2 . Somuleišis kunnu į grannastevnu gerast vištųkur um skipan av slķkum innanbygdavišurskiftum, sum hava almennan tżdning fyri ķbśgvarnar uttan tó at hoyra undir ta kommunalu fyrisitingina. Tķlķkar vištųkur hava kortini ikki bindandi gildi, fyrr enn tęr eru góškendar av amtmanninum (sbr. § 14).
§ 3. Grannastevna veršur hildin ķ hvųrjum grannastevnuųki sęr. Broyting ķ tķ verandi ųkibżtinum kann, um so er, at meiri enn helmingurin av hśsbóndunum ķ tķ ella viškomandi bygdum bera fram įheitan um hetta į grannastevnu, gerast av amtmanninum eftir tilmęli frį sżslumanninum.
§ 4. Grannastevna veršur hildin ķ mįnašinum januar ella februar ella um vešurlķkindi ella lķknandi skuldi hindraš hesum, tį skjótast mųguligt eftir tį. Fyri at ein sak skal kunna avgreišast į grannastevnu, skal hon vera frįbošaš sżslumanninum įšrenn 1. november įriš frammanundan.
§ 5. Sżslumašur eigur at kunngera, hvųrjar sakir til hansara eru bošašar til višgeršar į grannastevnu. Kunngeršin skal ķ minsta lagi 4 vikur undan grannastevnuni gerast almannakunnug samsvarandi lóg fyri Fųroyar nr. 59 frį 1. aprķl 1912 um śrgildisseting av kunngerš į kirkjustevnu. Ķ kunngeršini skal harumframt umleiš skilast til, hvųrjar dagar sżslumašurin kann vęntast at vera ķ teim ymsu bygdunum. Har iš samtykki frį góšsstjórnini skal umbišjast, eigur sżslumašurin ķ minsta lagi 4 vikur undan grannastevnuni at geva góšsstjórnini neyšuga frįgreišing um višgeršina av sakini į grannastevnuni.
Sjįlvan dagin, tį grannastevnan skal haldast, eigur sżslumašurin at lata kunngera ķ avvaršandi bygdum viš ķ minsta lagi kvųldvarningi į best hóskandi hįtt į stašnum.
§ 6. Samrįšingar į grannastevnum verša stżrdar av sżslumanninum eftir eini av hśsbóndunum ķ bygdini viš vanligum atkvųšumeiriluta samtyktari skipan og verša bókašar ķ sżslulųgreglugeršabókina.
Sżslumašurin tilnevnir tvey vitni at fylgja samrįšingunum og at undirskriva geršabókina. Taš sum er skrivaš ķ geršabókina višvķkjandi hvųrji sak sęr, veršur lisiš upp, tį iš sakarvišgeršin er lokin. Tį iš fundurin er komin at enda veršur lisiš upp haraftrat taš, sum annars er skrivaš ķ geršabókina. Vitnunum veršur veitt sama višurgjald sum ręttarvitnum iš veršur goldin śr kommunukassanum. Hvųr viš atkvųšurętti kann fįa śrskrift śr geršabókini fyri taš ķ lógini um ręttargjald įsetta višurgjald fyri śrskriftir.
Sżslumašurin syrgir fyri, at grannastevnuskipanin og tęr samtyktu vištųkurnar verša skrivašar ķ eina grannastevnubók, sum er fingin til vega upp į kommununa, fyri avvaršandi ųki. Vištųkan veršur skrivaš ķ bókina innan 1 mįnaš eftir, at taš er endaliga gjųrt av, at vištųkan skal koma ķ gildi. Bókin skal liggja frammi į einum av sżslumanninum įsettur hóskandi staši.
§ 7. Atkvųšurętt į grannastevnu eiga:
a) ķ teimum ķ § 1 nr. 1 umrųddu sakum hvųr ķ ognini luthavandi įnari (ķ lunnindum hvųr parthavari ķ felanum);
b) ķ teimum ķ § 1 nr. 2 umrųddu sakunum hvųr ķ bygdini bśgvandi kśeigari;
c) ķ teimum ķ § 1 nr. 3 umrųddu sakunum ķ teimum viškomandi lógarįsetingum tilskilašu persónar;
d) ķ teimum ķ § 2 umrųddu sakunum ķ tķ einstųku sak įhugaši hśsbóndi.
§ 8. Brśkari av almennari jųrš veršur javnmettur viš įnara, uttan so at taš ķ einstųkum fųri av avvaršandi mynduleika er tikin onnur avgerš. Annar brśkari kann bert atkvųša įnarans vegna, har iš taš er serliga įsett. Annars kann eingin atkvųša fyri onnur uttan viš skrivligari fulltrś.
§ 9. Ķ teimum ķ § 1 nr. 1 umrųddu sakunum kann avgerš takast, tį iš hon veršur samtykt av teimum viš atkvųšurętti, sum tilsamans eru ķ minsta lagi:
a) helvtartališ av teimum mųttu viš atkvųšurętti og
b) helvtin av markatalinum hjį teimum mųttu viš atkvųšurętti eisini
c) ein trišingur av ųllum markatalinum.
Eru partarnir hjį teimum viš atkvųšurętti ķ felanum įsett viš ųšrum lutfalli enn markatali, veršur viškomandi lutfall samsvarandi brśkt.
§ 10. Standa atkvųšurnar, roknašar eftir talinum (§ 9 a.) og atkvųšurnar roknašar eftir markatalinum (§ 9 b. og c.), į jųvnum, er sakin fallin uttan so, at so mong viš atkvųšurętti, sum nevnd ķ § 9 a. ella § 9 b. į sjįlvari grannastevnuni krevja, at sakin skal avgerast viš geršaręttin.
§ 11. Er geršarręttur kravdur sambęrt § 10, skal į grannastevnu veljast 1 geršarręttarmašur viš atkvųšumeiriluta rokna eftir talinum į teimum, iš atkvųša, og 1 geršarręttarmašur viš atkvųšumeiriluta, roknaš eftir markatalinum hjį teimum, iš atkvųša. Geršarręttarmenninir velja ein įstųšumann, įšrenn teir fara undir višgeršina; eru teir ósamdir um vališ, velur sżslumašurin hann. Hvųr ķ bygdini bśgvandi jaršarbrśkari, sum ikki hevur fylt 60 įr, er skyldigur at taka viš vali sum geršarręttarmašur ella įstųšumašur.
Geršarręttarśrskuršurin skal gerast innan 4 vikur eftir grannastevnuna og beinanvegin sigast sżslumanninum. Hesin hevur sama gildi sum ein grannastevnuvištųka, tó bert fyri tķšarskeišiš til fżramįnašardagin eftir grannastevnu į tķ nęsta sķšani fylgjandi įlmanakkaįri.
§ 12. Reglurnar ķ § 9, 1sta stykki, verša samsvarandi at nżta ķ višgeršini av teimum ķ § 2, 2rm stykki, ķ hegnlógini umrųddu sakum (tó soleišis, at skattamarkatal, roknaš eftir lóg nr. 70 frį 23. aprķl 1897 § 6, fįa gildi ķ stašin fyri markatal).
Reglurnar ķ §§ 9-11 verša samsvarandi at nżta ķ višgeršini av teimum sakum, sum eru umrųddar ķ § 1 nr. 2 (tó soleišis at kśtal kemur ķ stašin fyri markatal), ķ hagalógini § 25, 1sta stykki, sķšsta punktum, og ķ hegnlógini § 42 punkt 2, ķ lóg um nżtslu av vųtnum og įum frį 18. mai 1937 §§ 3 og 4 og eisini lóg um veišu, fuglaveišu v.m. frį 4. aprķl 1928 §§ 2 og 5.
§ 13. Metir sżslumašur eina į grannastevnu ella viš geršarrętti samsvarandi §§ 9-12 gjųrda vištųku vera ólógliga, leggur hann hana nišur sjįlvt um eingin talar at ķmóti henni, og sķšani skal hann beinanvegin beina amtmanninum spurningin til avgeršar. Hendan avgeršin stendur viš, uttan so at sakin veršur skotin inn fyri landbśnašarstevnuna innan 8 vikur eftir, at avgeršin hjį amtmanninum er kunngjųrd ķ avvarandi bygd.
Um annars nakar kennir seg óręttašan viš slķkari vištųku og tķ ętlar at mótmęla gildi hennara, kann hann innanfyri 8 vikur eftir tann dagin, tį iš avgeršin er tikin (ella um sakin er gjųrd av viš geršarrętti, innanfyri 8 vikur eftir tann dagin, tį iš geršarręttarśrskuršurin er gjųrdur) skjóta spurningin um hetta inn fyri landbśnašarstevnuna. Vištųkan veršur ķ tķ fųri lųgd nišur, til sakin viš śrskurši er endaliga gjųrd av.
§ 14. Vištųkur višvķkjandi teimum ķ § 2 umrųddu bygdavišurskiftum kunnu setast ķ verk viš vanligum atkvųšumeiriluta, tó soleišis, at taš, at ein samtykt fęr gildi krevst, at ķ minsta lagi ein trišingur av ųllum hśsbóndunum viš atkvųšurętti hava atkvųtt fyri sakini.
Mótmęli ķmóti vištųkuni skal setast fram fyri sżslumannin innan 4 vikur eftir, at hon er sett ķ verk. Eftir at hendan freistin er runnin skal sżslumašurin senda vištųkuna viš sķni vįttan til amtmannin, sum skal góškenna vištųkuna, um so er, at hann metir, at hon er hóskandi, og samstundis gera av, nęr iš hon fęr gildi.
§ 15. Fyri hvųrja av teimum į grannastevnu gjųrdar vištųkur skal sżslumašurin syrgja fyri, at millum teirra viš atkvųšurętti ķ sakini at velja ein ella fleiri ķ ųkinum bśsitandi menn at hava eftirlit viš, at tęr ķ vištųkuni įsettu avgeršir verša hildnar, og eisini boša sżslumanninum frį gjųrdum brotum į vištųkuna. Vališ fer fram į grannastevnu viš atkvųšumeiriluta, roknaš eftir talinum į teimum viš atkvųšurętti fyri 4 įr ķ senn. Velja teir viš atkvųšurętti ikki, velur sżslumašurin ein ella fleiri eftirlitsmenn. Hvųr, sum ikki hevur fylt 60 įr er skyldigur at taka viš valinum, sum honum er falliš ķ lut, men kann bera seg undan at taka viš endurvali, įšrenn lķka so long tķš er runnin sum tann, iš hann hevur greitt taš umrųdda starvi.
§ 16. 1) Brot į tęr į grannastevnu gjųrdu vištųkur verša, um taš ikki ašramįta eftir lóggįvuni er uppiboriš onnur revsing, at revsa viš bótum, sum leggjast til rķkiskassan. Er brotiš undanlįt at gera skyldigt arbeiši umvęling ella lķknandi verša eftir mįlskravi hjį viškomandi eftirlitsmonnum tann vansketni eisini at geva seg undir at gera arbeišiš saman viš eini dagligari bót ella eftirlitsmenninir at hava rętt til at gera av at lata taš gera fyri hansara kostnaš. Endurgjald fyri śtreišslur av fyri tann vansketna at gera skyldigt arbeiši v.m. kann heintast inn viš panting, tį iš regla um hetta er tikin viš ķ vištųkuni og hon er stašfest av amtmanninum.
Viš somu revsing sum tilskilaš ķ fyrsta stykki metast geršarręttarmenn og įstųšumašur fyri brot į tęr ķ § 11 įlųgdu skyldur og eisini tęr eftir § 15 settu eftirlitsmenn fyri tilętlaš vanrųkt av tķ į teir įlųgdu bošanarskyldu.
§ 17. 2) Mįl, iš verša lųgd fyri ręttin vegna tey ķ § 16 umrųddu brotum, verša višgjųrd av viškomandi sżslumanni sum lųgreglusakir. Įtala kann bert fara fram eftir frįbošan frį teimum ķ § 15 umrųddu eftirlitsmonnum, ella eftir įheitan frį onkrum ųšrum, iš er įhugašur ķ avvaršandi vištųku.
§ 18. Viš atliti til tey einstųku mįlini, iš verša višgjųrd į grannastevnu og ikki eru nevnd ķ hesi lóg, veršur taš verandi ķ tķ fųri eftir galdandi reglum.
§ 19. Reglurnar ķ § 7 a. og somuleišis ķ §§ 8-11 og 13 skulu eisini nżtast ķ mįlum iš verša višgjųrd į hagastevnu sambęrt reglum ķ hagalógini um tķlķkt.
Hevur sżslumašurin stašiš fyri samrįšingunum į hagastevnuni, skulu §§ 16 og 17 nżtast viš atliti til vištųkur, gjųrdar į hagastevnu. Hagastżriš tekur viš tķ ķ § 15 ķ slķkum vištųkum umrųdda starvi, uttan so at hagastevnan ger av, at taš skal latast serligum eftirlitsmonnum; ķ hesum valum veršur ķ tķ fųri fariš fram eftir § 15.
§ 20. Viš hagalóg skal ķ hesi lóg skiljast Lov for Fęrųerne om Haugers Styrelse og Drift m.m. af 18. Maj 1937 viš hegnlóg skal skiljast Lov for Fęrųerne om Hegn og Markfred af 18. Maj 1937.
§ 21. Henda lóg fęr gildi tann 1. juli 1938, frį tķ degi fer Lov om Grandestęvne på Fęrųerne af 1. April 1891 śr gildi.
1) Broytt viš L. nr. 186 frį 06.06.1958.
2) Broytt viš Lb. nr. 555 af 01.11.1984 om rettens pleje, sum sett ķ gildi frį L. nr. 92 frį 23.02.1988 § 688.


text:
Vikuskiftiskapppingar hava altíð verið partur av føroyskum flogbólti, og tær allarflestu hava verið afturvendandi. Um vikuskiftið verður ein á skránni, sum í øllum førum hevur verið afturvendandi í øgiliga nógv ár. Tað er FK-Cup, sum Flogbóltsfelagið Fleyr skipar fyri.
Hesi seinastu árini hevur undirtøkan verið rættiliga góð, og aftur í ár hava væl fleiri enn 100 lið meldað til. Heilt neyvt er talið 123 og umroknað merkir tað, at í minsta lagi 700 ungdómar fara at kappast í teimum trimum stóru ítróttarhallunum í høvuðsstaðnum.
Lena Hallgren er forkvinna í Fleyr, og hon fegnast um undirtøkuna:
- Sjálvandi eru vit glað um at so nógv hava meldað til, tí tað vísur, at áhugin fyri flogbólti er stórur.
Tað sum vit fegnast allarmest um er, at áhugin millum tey allaryngstu er so stórur sum hann er, sigur hon.
Og tað er nakað um tað. Av teimum 123 liðunum, sum hava meldað til, eru 60 í bólkunum yngri enn 10 ár. Orsøkin til hetta talið er, at FBF hesi seinnu árini hevur gjørt nógv við flogbólt fyri børn, tað sum verður kallað Flogbørn, sum danarnir Anna Frederiksen og Peter Morell hava tikið sær av.
Undirtøkan til kappingarnar hesi seinastu árini hevur víst, at tørvur hevur verið á tí, og vónandi fer tað at síggjast aftur í talinum av vaksnum leikarum um nøkur ár.
Sum nevnt verður spælt í teimum trimum stóru hallunum í Havn og í Hoyvík; Gundadalshøllini, Høllini á Hálsi og í Hoyvíkshøllini.
Byrjað verður í Gundadalshøllini leygarmorgunin klokkan 8.30, har mansunglingar og G16 spæla. Gentur 12 byrja í Hoyvíkshøllini klokkan 9.00 og Flogbørnini byrja í Høllini á Hálsi klokkan 12 leygardagin.


text:
Orkulán 2,5%
- Bústaðarlán við lágari rentu
Skalt tú gera orkuberandi og umhvørvisvinarligar íløgur í tín bústað, kunnu vit bjóða tær orkulán við eini lægri rentu uppá 2,5%.
Orkulánið er til tín, sum ynskir at gera orkuberandi íløgur í tín bústað, so sum at skifta vindeygu, tekju, klædning, bjálva bústaðin ella umleggja til nýggja ella alternativa orkuskipan. Umframt at betra um bústaðin fært tú minni orkunýtslu, lægri mánaðarligar orkuútreiðslur, betri heimaumhvørvi og samstundis økist virðið á tínum bústaði til eina møguliga sølu í framtíðini.
Við einum orkuláni kanst tú læna upp til kr. 300.000 við 2,5% í rentu, sum er bíligari enn tann vanliga bústaðarrentan. Rentan er broytilig og tú kanst læna í mesta lagi upp til 80% av metta handilsvirðinum á bústaðnum við eini afturgjaldstíð upp til 20 ár.
Orkulán frá Norðoya Sparikassa kann veitast til:
- at skifta vindeygu
- at skifta tekju ella klædning
- at bjálva bústaðin
- nýggja ella alternativa orkuskipan
- onnur orkusparandi tiltøk
Bílegg eitt kundaprát og fá meira at vita um fyrimunirnar við orkuláninum.
Heinta niður treytir og kostnaðir her >>


text:
Tá Sjómannadagurin er av leygarkvøldið verður skipað fyri einum braki av eini konsert og dansi í tjaldinum í Klaksvíksgarðinum við rokklegenduni Jørgin Dahl og Flemish Kapparanum Anfinn Nielsen saman við Rani Nolsøe Band.
Á skránni verða øll hittini hjá teimum báðum frá 70’unum og 80’unum at hoyra. Tað verður Rani Nolsøe Band, sum hitar upp við nøkrum av teimum góðu Frændur hittunum. Í orkestrinum eru, umframt Rana Nolsøe, Mikkjal Hvannastein á guittara, Jógvan Fróðin Baldvinsson á bass og Jens Pauli Joensen á trummum.
Síðani verður tað Jørgin Dahl, sum kemur í front við flestu løgunum frá ‘Komið øll við’ í 1974 til ‘Well Allright’ í 1978. Eftir tað er Anfinn Nielsen á skránni við øllum tí besta frá ‘Í skúri’ í 80’unum til ‘Sirkus Tinganes’ í 00’unum. Kvøldið endar við einum braki av eini felags framførslu.


text:
Strandfaraskip Landsins bjóðar Mykinesleiðina út aftur frá 2018 at rokna. Leiðin verður boðin út at røkja í 3 ár, við møguleika at framleingja sáttmálan í 2 ár, t.v.s. til og við 2022.
Endamálið við útbjóðingini er at veita ferðafólki og fastbúgvandi eina góða og komfortabla siglingarfarleið til og úr Mykinesi.
Siglt verður í høvuðsheitum 2 túrar um dagin í 4 mánaðir um árið, sum er frá 1. mai til 31. august. Umframt hetta, verður eisini siglt í heystfrítíðini.
Talan er um ein nettosáttmála, har arbeiðstakarin fær allar farma- og ferðaseðlainntøkur.
Inntøkugrundarlagið fyri ferðaseðlar og farm hevur seinastu árini verið vaksandi.
Boðini skulu vera inni í seinasta lagi 1. februar 2018


text:
Eik á vitjan í Danmark24-05-2007
Í apríl mánaði vóru starvsfólkaleiðarin í Eik, Marjun Eystberg, og leiðarin fyri fíggjardeildini í Eik, Finn Danberg, á rundferð í Danmark har tey hittu føroyingar undir útbúgving í stóru donsku býunum, Ålborg, Århus, Odense og Keypmannahavn.
Væl nøgd vágafólk23-05-2007
Ferðslutrygd, fjallagøta og fótbóltur vóru millum verkætlanirnar, sum fingu stuðul úr Eik Grunninum í sambandi við hugskotskappingina
Stuðul til Suðuroy21-05-2007
Fimm ymsar verkætlanir fingu stuðul frá Eik Grunninum. Stuðulin varð almannakunngjørdur á partaeigarafundi í Trongisvági um vikuskiftið
Trý hugskot fingu stuðul á Sandoynni18-05-2007
Sera nógv hugskot eru komin til kappingina um 2 milliónir úr Eik Gávugrunninum í sambandi við 175 ára haldið hjá Eik. Mikukvøldið varð stuðul latin í umboðsdøminum Sandoy
Atlantic Petroleum í boring15-05-2007
Føroyska oljufelagið er við í boringum á Balgownie-økinum í loyvi P1228 eystan fyri Skotland


text:
Annika Hoydal
Annika Hoydal (fødd 19. november 1945) er ein sjónleikari, songkvinna og tónasmiður úr Havn. Hon er limur í bólkinum Harkaliðið. Hon er búsitandi í Danmark har hon m.a. hevur virkað sum sjónleikari á palli, í filmi, sjónvarpi og útvarpi.
Innihaldsyvirlit
Lívsleið[rætta | rætta wikitekst]
Annika er fødd í Havn, hon er dóttir føroyska rithøvundan og politikaran Karsten Hoydal og donsku Marie Louise Hoydal, fødd Falk-Rønne. Hon hevur tríggjar brøður: Gunnar, Kjartan og Egil. Hon er uppvaksin í Føroyum og í Ekvador í Suðuramerika, har familjan búði í nøkur ár. Seinni hevur hon eisini búð í Spania og Skotlandi. Í 1973 var hon útbúgvin sum sjónleikari á Statens Teaterskole, men hennara royndir sum sjónleikari byrjaði longu í 1960-árunum við studentakabaret í Hoydølum, og í 1968 spældi hon við í í ”Færinger frænder” á Fiolteatret í Keypmannahavn.
Hon hevur búð í Keypmannahavn í nógv ár og er kend í øllum Norðanlondum og í Týsklandi sum sjónleikarinna. Hon hevur eisini verið sera virkin sum songkvinna. Í 1973 útgav hon plátuna Til børn og vaksin við barnasangum, sum Hans Andrias Djurhuus hevur yrkt. Henda útgávan var útgivin sum CD í 1998. Annika luttók í Dansk Melodi Grand Prix 1979 við sanginum "Aldan", sum hon sjálv hevði gjørt lag til, og sum bróðir hennara Gunnar Hoydal hevur yrkt.[1] Sangurin gjørdist nummar fýra.
Í 1966 sang hon á fyrsta sinni við Harkaliðnum í Føroyum. Tey gjørdust sera vælumtókt og eru enn virkin av og á, tó við broyttari manning: Annika Hoydal, Jógvan Dahl, Eyðun Mohr Hansen og Kaj Johannesen.
Politikarin Høgni Hoydal er bróðursonur Anniku.
Útgávur[rætta | rætta wikitekst]
Annika Hoydal[rætta | rætta wikitekst]
-
- Á hesari plátuni, sum ber áskriftina Fylt nísa er millum annað barnasangurin Beinta, sum er yrktur av Oskar Hermannsson og hevur lag eftir C. Wahl.
- 1981 Mit eget land LP/MC 1981/CD 2004.
- 1983 Spor í sjónum LP/MC/CD 2004.
- 1983 Spor i vandet LP/MC/CD 2004.
- 1991 Dulcinea á føroyskum. CD/MC.
- 1991 Dulcinea á donskum. CD/MC.
- 1997 Havið CD.
- 1997 The Ocean CD.
- 2000 Stjerner mine venner v/ William Heinesen. CD.
- 2005 Til børnini hjá børnunum CD.
Harkaliðið[rætta | rætta wikitekst]
Annika Hoydal, Jógvan Telling Joensen, Kári Mouritsen, Jógvan Dahl, umframt Jaspur Petersen (bert á fyrstu útgávuni)
- 1969 Úr kabarettini EP.
- 1970 Úr kabarettini EP.
- 1971 Í dans/eitt kvøldið so síðla S.
- 1971 Harkaliðið LP/MC 1990/CD 2001.
- 1973 Vind op, vind op i rå/Herr Sinklar S.
- 1989 For Sale CD/MC.
- 1990 Mjólkavegurin MC.
- 1991 Nýtt og grovt gamalt MC/CD 2004 + 1 skering.
Sjónleikir í úrvali[rætta | rætta wikitekst]
Heiður[rætta | rætta wikitekst]
- 2016 - Vann eina Faroese Music Award í bólkinum Ársins tónleikaheiður.[3]
- 2016 - Vann eina Faroese Music Award í bólkinum Ársins kvinnuligi ella mannligi sangari í bólkinum Folk, Country og Blues.
- 2016 - Vann eina Faroese Music Award í bólkinum Ársins útgáva fyri Endurljós.
Keldur[rætta | rætta wikitekst]
- ↑ Privat heimasíða við teksti til sangin Aldan
- ↑ Hoydal.dk
- ↑ Trondheim, Rakul J. (13. mars 2016). "Og vinnararnir gjørdust...". Kringvarp Føroya. https://kvf.fo/roddin/greinar/2016/03/13/og-vinnararnir-gjordust. Heintað 12. marts 2017.


text:
Jan 14, 2017
Undirvísing, burðardygd og list
Í dag var eg fyrstu ferð í sendistovu Íslands í Reyngøtu úti á Reyni. Har er so flott og nýístandgjørt, fyrilesturin var á loftinum, og útsýnið haðani yvir Kongabrúnna og út á Skansan var eina messu vert.
Fyrirlesarar vóru tríggjar íslendskar listakvinnur og lærarar: Ásthildur Jónsdóttir, Guðný Rúnarsdóttir og Gunndís Ýr Finnbogadóttir. Tær starvast allar við Listkennsludeild (listundirvísingardeild) Listaháskóla Íslands. Guðný hevði sína framløgu á føroyskum, sum er sera flott gjørt! Hinar báðar tosaðu enskt. Hetta eru alvorliga arbeiðandi lærarar og granskarar, væl verseraðar í rákum og streymum.
Sera áhugavert at hoyra um, undirvísingaráskoðanir og –hættir. Um náttúruna, sum tað stóra flokshølið. Sjálvandi mintist eg beinanveg til lýsingina frá frískúlanum í Havn, sum júst sigur, at tey hava Føroya størsta flokshøli, nevniliga bygd, bø og haga á Velbastað, og lærarar í frískúlanum vóru eisini og lurtaðu.
Guðný greiddi frá skeiðum hon hevur havt fyri børn, børnini hava verið úti og brúkt natúrligt tilfar til síni verk. Skeið í garðinum í Listasavni Einars Jónssonar, verk við greinum, og verk gjørd úr kava. Grundleggjandi hugmyndin er, at børn skula hava samband við náttúruna og vera partur av henni, og tilfarið skal ikki dálka í hundraðvís av árum. Guðný hevur tvær ferðir verið lærari í summarskúlanum fyri føroysk børn, sum búgva uttanlands. Niðanfyri eru nakrar myndir hjá børnunum summari 2016.
Ofta er tað líka áhugavert at hyggja at, hvør er komin til fyrilestur sum at hoyra fyrilesturin Tað gleddi meg, at rektarin á Fróðskaparsetrinum var har og lurtaði. Tær ungu kvinnurnar søgdu, at skúlin hjá teimum hevur samarbeiði við øll norðurlond uttan Føroyar. Hmmm. Gud viti hví.
Skrivað hevur Bergljót klokkan 18:55
Subscribe to: Post Comments (Atom)


text:
Vit møtast hjá Tórur og Birgitte, Sorøvej 42, 4250 Fuglebjerg. Byrja verður kl. 10:00. Stundisliga.
Kanska eitt hvørt verður til matna. Øll eru hjartaliga vælkomin.
Seinni um kvældi, verður Føroyskur dansur í Føroyahúsinum.
Vónandi verða nógvir limir/gestir at sýggja hendan dagin.
Lørdag den 29 september slagter vi får.
Vi mødes hos Tórur og Birgitte, Sorøvej 42, 4250 Fuglebjerg.
Vi starter kl 10:00.
Forhåbentligt kommer der mange til dette arrengement. Både medlemmer og gæster.
Senere den aften vil der være Færøsk dans i Færingehuset. se nedenfor.
Seinastu árini hevur føroyska dansifelagið í Keypmannahavn skipað fyri árligum føstudansi, sum er hvørja føstulávint, og nú undirtøkan fyri almennum føroyskum dansi er vaksandi í Keypmannahavn, hevur dansifelagið avgjørt at seta enn eitt tílíkt tiltak á skránna. Hetta tiltakið verður ein lættari útgáva av árliga føstudansinum.
Vanliga koma um 100 – 120 fólk á gátt, til at dansa føroyskan dans, og serliga eru tað tey yngru ættarliðini, ið koma. Dansifelagið hevur biðið tveir kendar kvæðaskiparar koma niður at hjálpa til við at skipa dansin, og eru teir Janus Kamban og Heini Mortensen úr Dansifelagnum í Havn. Teir fara saman við skiparunum hjá Dansifelagnum Fótatraðk at skipa kend kvæðir og kendar vísir, men sum altíð verður rúm fyri, at tey vitjandi, sum koma til dansin eisini sleppa framat at skipa. Skráin til hetta leygarkvøldið verður opin; tað merkir, at eingin ætlan framanundan er løgd fyri, hvør skal skipa hvat og nær.
Dyrnar opna hetta leygarkvøldið kl. 20.00. Barrin verður eisini opin, og skonkt verður í ringinum. Atgongumerkir verða seld við dyrnar, og kosta 60,- fyri hvønn. Peningurin, sum kemur inn hetta kvøldið fer til Landsdansistevnutúr felagsins, sum verður 11. Mai 2013 heima í Føroyum.
Føroyahúsið hevur stovnað eitt facebook-event, har ein kann lesa og síggja meira um almenna føroyska dansin.
Nevndin, fyrireikarnir og stuðlar felagsins vóna, at almenni dansurin verður við til at eggja nýggjum eins og royndum dansifólki til at tegna seg sum lim, og til at luttaka til vanligu dansikvøldini. Dansikvøldini og tiltøkini – sum Fótatraðk luttekur til – eru lýst á heimasíðuni hjá felagnum. Eisini ber til at tegna seg sum lim við at senda nevndini ein teldupost á fotatradk@hotmail.com ella at møta upp í Føroyahúsinum til eitt av dansikvøldunum.
Vit takka ATLANTIC AIRWAYS OG SLÁIÐ-RING fyri at stuðla Heystdansinum.


text:
Brúgvin
Sending um Runavíkar Kommunu
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Heystarfat
Prát við Jørgen Niclasen
Trump heldur fram sína sigursgongd
Argentinski kavbáturin sprongdist eftir 40 millisekundum
Samrøða við Trine Camilla Joensen úr Valkyrjunum
Myndarøð: Væleydnað seymiskeið fyri nýbyrjarar
Rúsdrekkaávirkaður og 12 persónar í bilinum
Trolbátarnir fullfermdir á Leirvík
"Kom á 2069" - Sending 22
Smuglingin av fiskaflaki úr Norra vindur upp á seg
55 vilja vera stjóri
Ísraelar og palestinar - sum dagur og nátt
Prát við Svend Højgaard
Tvístøða kjaksending 24 - Lán til uttanlandaferðir
Lýsa fyri 70 milliónir í Fiskafingrum
Týsk Samherja-skip fingið nøvn
Vandi fyri álvarsomum stríði millum Danmark og Grønland
Eg sakni heildarætlan fyri fiskivinnuna
Íslendsk lodnuskip hava rokveiðu - norðmenn á veg
R7 Premier League 9 - aftaná 24. umfar
Samrøða við Hans Jacob Hjelm, um Dansibandsfestivalin
Ein sólskinssøga á vetri
Klipp fyri at brúka telefon í bilinum - kanska eisini í Føroyum
Messi brendi brotsspark
Samband
Postboks 226
FO-600 Saltangará


text:
Til ársins LGBT pride vórðu Unga Tjóðveldið, Framsøkin Ung, Unga Samband og Sosialistisk Ung vald ársins hinskynd.
Ungmannafeløgini hava saman og hvør í sínum lagi havt ein avgjørdan leiklut í, at hjúnarbandslógin varð broytt, soleiðis at samkynd nú kunnu giftast í Føroyum. Og í dag vórðu tey fýra ungmannafeløgini, ið hava barst fyri hesum rætti, heirað við árligu virðislønini hjá LGBT – ársins hinskynd.
Eitt serligt var tó hesa ferð við virðislønini, tí LGBT hevði broytt heitið á henni til “Ársins hinskynd pluss”, tí ungmannafeløgini jú sjálvsagt ikki eru hinskynd.
Í røðuni, sum tey fýra ungmannafeløgini hildu saman, segði Hervør Pálsdóttir eisini, at hóast ungmannafeløgini vóru ársins hinskynd, so vóru tey sjálvandi í veruleikanum alkynd.
Annars takkaðu umboð fyri ungmannafeløgini fyri prísin, og lovaðu øll fýra, at tey framvegis fara at stríðast fyri rættindum hjá teimum samkyndu.


text:
Eg væntaði nú altíð, at okkurt glepsið fór at koma frá Edmund Joensen, løgtingsmanni, nú Stjórnarskipanin enn einaferð er komin á breddan. Hóast Sambandsflokkurin hevur luttikið rættiliga konstruktivt í hesum arbeiði alt frá byrjan av í 1999, so hevur sami flokkur nú ivaleyst av taktiskum orsøkum valt at leggja seg tvøran og vera ímóti øllum frambrotum yvirhøvur.
Tað er so teirra val, men grundgevingarnar eru vónandi frægari enn tær, sum Edmund Joensen gevur til kennar í lesarabrævi nú um dagarnar við heitinum "Javnaðarflokkurin sær sjálvum líkur." Eitt lesarabræv, sum frá byrjan til enda byggir á eitt álop á Javnaðarflokkin, kryddrað við ósannindum og mistulkingum.
Fyrst nevnir hann yvirtøkur og fastfrysting, sum Javnaðarflokkurin nú fremur saman við Tjóðveldi og Framsókn. Her skal eg stutt viðmerkja, at vit saman við Sambandsflokkinum fastfrysti blokkin undir fyrra ABC-samgonguni. Harnæst skal eg eisini nevna, at ein tann størsta yvirtøkan í nýggjari tíð somuleiðis varð framd av somu samgongu, nevniliga yvirtøkan av Fólkakirkjuni. Sjálvur haldi eg, at bæði hesi mál eigur Sambandsflokkurin at fáa rós fyri, hóast fyrrverandi formaðurin nú lastar onnur fyri at gera tað sama.
Síðan nevnir Edmund Joensen, at Stjórnarskipanin ikki hevur viðmerkingar til einstøku greinarnar.
Her má so vísa til álitið frá 27. febr. 2010, har ein samd nevnd við tveimum umboðum fyri Sambandsflokkin, nevniliga Helga Abrahamsen og Jaspuri Vang sigur: "Nevndin hevur gjørt av at nýta stuttar, yvirskipaðar orðingar til tess at tryggja, at skipanin verður liðilig og væl egnað at tillaga seg broyttum umstøðum. Hetta er orsøkin til, at viðmerkingar ikki eru til tær einstøku lógargreinarnar. Nevndin metir, at rúmd eigur at vera givin fyri, at tulkingin av teimum einstøku greinunum kann broytast við tíðini."
Fyri at styrkja sítt argument, nevnir Edmund, at førandi føroyskir advokatar halda tað sama hesum viðvíkjandi. Men viðmerkingarnar frá somu førandi advokatum hava so fingið ein av teimum heilt frægu løgfrøðingunum í landinum at koma við tí stuttu viðmerking, at Sambandsflokkurin átti at kravt samsýningina aftur.
Ikki óvæntað kemur Edmund so við ræðslukampanjuni um, at onnur nú gambla við rættindum føroyinga. Hetta skal ivaleyst skiljast so, sum eisini núverandi formaður Sambandsfloksins hevur verið frammi og sagt, at rættindi, vit í dag eiga í samstarvi við danir, fara at hvørva. Hetta er beinleiðis ósatt, tí als einki verður broytt hesum viðvíkjandi við nýggju Stjórnarskipanini.
Restin av hesum lesarabrævi frá Edmundi er ein ódámlig roynd at karaktermyrða løgmann og formannin í Javnaðarflokkinum, fólkatingsmannin hjá flokkinum og ein blaðstjóra. Tað er so grunt og barnsligt, at tað als ikki eigur at fáa nakra viðmerking, og tað fær tað heldur ikki.
Vit eru nú á einum vegamóti við arbeiðinum við nýggju Stjórnarskipanini, og tað hevði uttan iva tænt bæði uppskotinum og okkum sum tjóð, at vit kjakast og viðgera uppskotið sakligt og virðiligt. Eg ivist heldur ikki í, at við søguni í huga, so verður Sambandsflokkurin besti verji av nýggju Stjórnarskipanini, tá nakað av tí er fráliðin.
Jóannes Eidesgaard


text:
Nú illveður herjar um landið og nógvar avlýsingar eru, spyrja fleiri helst hvør støðan er, um tað ikki slepts millum bygdir og til arbeiðis fyri veður.
Slíka frávera kann vera lóglig sum so, men hvørt tú hevur rætt til goldna fráveru valdast um tú arbeiðir hjá landinum ella eini kommunu.
Starvsfólk hjá landinum eru fevnd av eini vegleiðing frá 1992, sum merkir, at er veðrið so vánaligt, at tann almenna ferðslan liggur lamin, hevur tú rætt til fráveru – við løn.
Hjá kommununum eru ongar felags reglur um forfall vegna veður. Kommunurnar avgera hettar sjálvar hvør í sínum lagi. Eru ongar reglur, hava starvsfólkini heldur ikki rætt til goldna fráveru.
Størsta pendlarakommunan, Tórshavn, hevur t.d. ikki nakrar tilsvarandi reglur sum landið.
Starvsmannafelagið metir tað vera órímiligt at tað kann vera slíkur munur á starvsfólkum hjá landi og kommunum.
-Starvsmannafelagið hevur í fleiri umførum tikið henda spurningin upp við Kommunala Arbeiðsgevarafelagið, tí vit halda, at tað kann ikki verða rætt, at starvsfólk sjálvi skulu gjalda fyri fráverudagar vegna veður, sigur formaðurin í Starvsmannafelagnum.
Felagið hevur heitt á Kommunala Arbeiðsgevarafelagið, um at fáa felags reglur fyri kommunurnar. Svarið hevur tó verið, at einstøku kommunurnar ráða fyri hesum sjálvar.
-Eg fái meg ikki til at trúgva, at kommunurnar eru áhugaðar í, at teirra starvsfólk seta lívið í váða, tí tey skulu møta til arbeiðis, samstundis sum almenna og kommunala ferðslan liggur still vegna vánaligt veður, sigur Súni Selfoss.
Les vegleiðingina um forfall fyri veður hjá landinum á heimasíðuni hjá lønardeildini í Fíggjarmálaráðnum
www.fmr.fo/media/4235/veglei%C3%B0ing-um-fr%C3%A1ver%C3%B0udagar-orsaka%C3%B0-av-ringum-ve%C3%B0ri%C3%B0.pdf


text:
Rói á Kósini er júst vorðin liðugur við útbúgving sína sum serlækni í almennum medisini – vanliga nevnt kommunulækni.
Rói hevur tikið 5 ára serlæknaútbúgvingina á Landssjúkrahúsinum og hjá Kommunulæknaskipanini. Hann hevur havt meginútbúgvingarstað í læknaviðtalum í Tórshavn og seinast havt Turid Petersen, kommunulækna sum vegleiðara.
Rói er 35 ára gamal familjumaður ættaður úr Klaksvík og býr í Tórshavn. Hann fer nú at starvast í Kommunulæknaskipanini sum avloysari.
Í Føroyum er útbúgving av serlæknum í almennum medisini skipað í samstarvi millum Landssjúkrahúsið, Kommunulæknaskipanina og Videreuddannelsesregion Øst í Danmark.
Útbúgvingartíðarskeiðið fevnir um ymiskar kliniskar starvstíðir á Landssjúkrahúsinum og í kommunulæknaviðtalu, umframt eina røð av skeiðum v.m. í Danmark og í Føroyum.
Í løtuni eru 13 læknar undir útbúgving til kommunulækna. Rói er triði læknin, ið er liðugt útbúgvin í ár. Væntandi verður ein lækni liðugur í 2016 og væntast tilsamans 5 liðugt útbúnir í 2017.
“Útbúgving er alt avgerðandi fyri framburð – eisini í sjúkrahúsverkinum” sigur Johnny í Grótinum, sjúkrahússtjóri. “Tí var tað mær ein fragd at fáa loyvi til at heilsa upp á Róa í dag og ynskja honum til lukku við drúgvu útbúgvingini og blíðan byr í læknagerninginum komandi árini. Vit nýttu eisini høvi at skifta orð um týdningin av støðugt at menna samstarvi millum kommunulæknarnar og Landssjúkrahúsið.”


text:
Á nýggjárinum verða 40 ár liðin, síðani fiskimarkið varð flutt út á 200 fjórðingar. Tá fingu vit ræðið á einum sjóøki, ið er 275.000 ferkilometrar til støddar. Í hesum sjógvi í miðjum Norðuratlantshavi er grundarlag fyri einum livandi og endurnýggjandi tilfeingi, ið fyri hvønn íbúgva er mest í heiminum. Við hesum hvílir ein ómetaliga stór ábyrgd á okkum. Vit skulu umsita hetta ríkidømið burðardygt sum varandi grundarlag undir føroyska búskapinum, vinnuni og vælferðini hjá fólkinum. Ikki bert fyri okkum, ið nú liva, men fyri komandi ættarlið.
Vit hava gjørt okkum dýrtkeyptar royndir. Vit hava hesi 40 árini ongantíð megnað at framt eina umsitingarætlan fyri okkara botnfiskastovnar. Eina umsitingarætlan, har vit taka støði í fiskastovnunum og vísindaligum stovnsmetingum. Har vit áseta, hvussu stóran part av stovnunum, vit kunnu fiska á hvørjum ári til tess at fáa mest varandi úrtøkuna. Har vit áseta, at um stovnarnir koma undir ávís mørk, so skulu tiltøk setast í verk. Og har vit áseta, at um gýtingarstovnarnir fara undir eitt lægstamark fyri, nær stovnurin yvirhøvur kann endurnýggja seg, so skal ein endurbyggingarætlan fremjast.
Tað er ein søguligur møguleiki og ein framtíðar skylda, at vit nú fremja hesi mál. Føroyar skulu gerast undangonguland at umsita allar fiskastovnar burðardygt.
Ein umsitingarætlan er samstundis avgerandi krav frá heimsins marknaðum, soleiðis at sum mest fæst fyri hvørt kilo av fiskavørum.
Hetta verður gjørt nú
Uppskotið um fiskidagar, ið nú er lagt á tingborð, er fyrsta stigið í eini umsitingarætlan fyri tosk, hýsu og upsa undir Føroyum. Har vit seta langtíðarveiðireglur, markvirðir og endurbyggingarætlanir, grundaðar á vísindaliga stovnsmeting og ráðgeving.
Uppskotið hevur hesar høvuðslutir:
- Næstu trý árini – í seinasta lagi í 2019 – skulu vit røkka langtíðarveiðiregluni í umsitingarætlanum fyri tosk, hýsu og upsa undir Føroyum í samsvari við stovnsmetingarnar og lívfrøðiligu ráðgevingina.
- Vit taka fyrsta munandi stigið nú í eini endurbyggingarætlan fyri toska- og hýsustovnarnar.
- Skotið verður upp at minka fiskidagatalið saman við øðrum átøkum til tess at verja toska- og hýsustovnarnar, meðan teir eru á søguliga lágum støði og skulu menna seg uppaftur.
- At fremja hetta við eini tillagingarskipan soleiðis, at tey fiskifør, sum eru í vinnu og brúka sínar fiskidagar, fáa atgongd til tøkar fiskidagar í skipanini eftir einum lykli í mun til nýtsluna í farna fiskidagaári.
At seta í verk hesi átøk:
- At endurskoða gýtingarfriðingarnar av toski sambært uppskoti frá arbeiðsbólki umboðandi Havstovuna, Vørn og vinnuna.
- At endurskoða friðingarnar av ungfiskaleiðunum.
- At seta krøv um skiljirist í upsatrolum.
- At endurskoða skipanina við bólki 5 A og 5 B.
- At taka stig til vísindaligar royndir á stongdum leiðum í samráði við Havstovuna og vinnuna.
Støðan hjá toska- og hýsustovninum
Avbjóðingin og ábyrgdin hjá okkum er ovurstór. Støðan hjá toska- og hýsustovnunum undir Føroyum er serliga álvarslig. Stovnsmetingarnar hjá Havstovuni eru greiðar:
- Hýsustovnurin verður mettur at vera undir minstamarkinum fyri gýtingarstovnin, og hevur ongantíð verið minni. Ein glotti er, at 2015-árgangurin av hýsu verður mettur at vera rættiliga góður, og at ein tilgongd tí kann verða í komandi ári.
- Toskastovnurin verður mettur at vera ájavnt við minstamarkið fyri gýtingarstovnin og hevur verið tað síðani 2005.
Vit eru í einum tíðarskeiði við vánaligasta fiskiskapi eftir toski og hýsu, sum vit yvirhøvur hava hagtøl fyri.
Vit eru sostatt í eini støðu, har serliga húkaflotin longu við stórum avleiðingum hevur verið raktur av og hevur tillagað seg støðuna við so lágum toska- og hýsufiskiskapi.
Kunnu vit nú tryggja eina endurbyggingarætlan, har veiðitrýstið á toska- og hýsustovnin minkar og ikki økist, meðan stovnarnir kunnu menna seg aftur, kann nógv vinnast fyri framtíðina hjá landi og vinnuni kring alt landið.
Týdningurin fyri vinnu og land
At toska- og hýsustovnarnir eru so illa fyri, og fiskiskapurin so lágur, hevur havt álvarsligar avleiðingar fyri samfelagsbúskapin, fyri stórar partar av vinnuni og fyri virksemið og vinnumøguleikarnar kring landið. Vinnan og samfelagið hava seinastu 10-12 árini mist fleiri hundrað milliónir krónur árliga, bara í avreiðingarvirði av toski og hýsu.
Ongin ivi er um, at koma toska- og hýsustovnurin undir Føroyum fyri seg, og vit megna at umsita og troyta teir burðardygt, so hevur hetta alstóran og varandi týdning fyri samfelagsbúskapin og vinnu- og livimøguleikarnar kring landið.
At náttúruviðurskiftini ikki eru til vildar, hava vit ikki sjálv ræðið á. Men vit hava ábyrgdina av at gera av, hvussu høgt veiðitrýstið er, og hvat er ráðiligt at taka úr stovnunum á tí støði, sum teir eru, so teir hava møguleika at vaksa, tá ið náttúruviðurskiftini ganga við.
Høgni Hoydal, landsstýrismaður


text:
Tað er møguliga eindømi, at landsins størsta kommuna fær 72 miljónir í meirinntøkum eitt skattaár. Sjálvandi gerast tølini stór í landsins størstu kommunu. Men ein meirinntøka uppá 10% eitt skattaár er kortini ikki óvanlig. Aðrastaðni í landinum er meirinntøkan munandi hægri.
Hesum letst Jógvan Arge einki vita um, nú hann aftur roynir at ilskast inn á framburðin í Havn. Hóast okkara meirinntøka í % er minni enn hjá so mongum øðrum kommunum, so hava vit niðurgoldið meira av okkara skuld enn nøkur onnur kommuna hevur klárað. M.a. tí er okkara kommuna tann minst skuldarbundna av stóru kommununum.
Tað er einfalt ikki rætt at siga, at eldraøkið hevur havt hall í 10-millióna klassanum. Talan er hinvegin um undirbudgettering frá landsins síðu. Sagt við øðrum orðum: pengarnir til verandi eldraøki fylgdu ikki við uppgávuni, nú økið varð lagt til kommununa.
Jógvan Arge finst eisini at, at vit brúka pening til fríðkan av býnum, Tórsvøll, Múllers Pakkhús, svimjihøll, asfaltering, húsaumsiting, fótbóltsvøll í Hoyvík og móttøkuhøll í bankanum í Niels Finsensgøtu. Hugstoytt at vita sær, at onki av hesum var framt, ráddi Jógvan Arge fyri borgum.
Nevndu íløgurnar eru gjørdar fyri at skapa virksemi, gagn og trivnað í býnum.
So finst hann at, at vit ætla at fíggja Skúlan á Fløtum við lántøku. Ongin samtykt er gjørd um hetta. Men sjálvandi er tað skilagott at fíggja eina tílíka íløgu við lántøku og harvið spjaða íløguna yvir fleiri fíggjarætlanarár, so ein so stór íløga ikki leggur annað neyðugt virksemi lamið. Mannagongdin er ikki ókend, tí tað hevur Tórshavnar kommuna roynt áður.
Sum dømi um illa frágingin og seinkað arbeiði dregur hann enn einaferð fram brúnna, trappuna, bankan og Sjóvinnuhúsið. Tað er enn einaferð Tórshavnar havn, sum eigur Sjóvinnuhúsið, og Tjóðveldi kundi havt gjørt vart við seg í vinnunevndini, har tey hava umboð.
Niðasta hæddin í bankabygninginum verður ein stórur fongur fyri miðbýin við nógvum lívi, apoteki, kunningarstovu, uppihaldsøki og cafe.
Jógvan Arge veit væl, at seinkingarnar av brúnni og trappuni ikki eru orsakaðar av kommunalu umsitingini. Brúgvin gjørdist truplari at realisera enn mett varð, arbeiðstakarin rendi seg í óvæntaðar lendistrupulleikar o.s.fr. Hetta er eitt mál, sum verður eftirmett - men hóast seinkað, so er brúgvin hóast alt bíligari enn roknað varð við.
Jógvan Arge mátti hildið seg ovgóðan at spæla trappukortið útaftur. Óhapp og rávørutrupulleikar hjá eini lítlari, men dugnaligari føroyskari fyritøku eru ikki neyðugar at endurtaka upp í saman. Trappan verður nú tikin í nýtslu, hon er prýðilig og verður vónandi til gagn og gleði fyri mong.
Tað er takksamt at sita á síðulinjuni og finnast at, atkvøða ímóti at kalla øllum virksemi í býnum, men aldri koma við alternativum. Kommunan hevur tað fínt og hevur ein sunnan búskap, her hendir nakað og tað kemur at henda enn meira.


text:
Mánanáttina føroyska tíð verður árliga Oscar-handanin í Los Angeles. Hetta er 89. ferð, at The Academy of Motion Picture Arts and Sciences (AMPAS) heiðrar bestu filmarnar farna árið.
Hátíðarhaldið fer fram í The Dolby Theatre í Hollywood, og vertur verður skemtarin Jimmy Kimmel. Hann hevur ikki verið Oscar-vertur fyrr.
Sum vant verður kappast í fleiri bólkum, og fleiri eru tilnevnd í hvørjum bólki. Filmurin La La Land hevur fingið heili 14 tilnevningar. Tað er ein tangering av metinum hjá All About Eve (1951) og Titanic (1997).
Sostatt kann La La Land taka metið fyri flest vunnar Oscar-heiðurslønir. Tað metið er 11, sum Ben-Hur (1959), Titanic (1997) og The Lord of the Rings: The Return of the King (2003) hava vunnið.
La La Land er favorittur til at vinna í fleiri av tilnevndu bólkunum. Harðasta kappingin um gerast besti filmur man koma frá Moonlight”, Manchester by the Sea og Hidden Figures. Høvuðsleikararnir í La La Land, Ryan Gosling og Emma Stone, eru eisini favorittar at vinna sum besti høvuðsleikari hjá kvinnum og monnum. Roknað verður við, at Casey Affleck og Denzel Washington eisini hava ein góðan møguleika hjá monnunum, men hjá kvinnunum er Emma Stone stórfavorittur.
Her eru nakrir av bólkunum og teimum tilnevndu.
Besti filmur:
Arrival
Fences
Hacksaw Ridge
Hell or High Water
Hidden Figures
La La Land
Lion
Manchester by the Sea
Moonlight
Besti leikstjóri:
Denis Villeneuve (Arrival)
Mel Gibson (Hacksaw Ridge)
Damien Chazelle (La La Land)
Kenneth Lonergan (Manchester by the Sea)
Barry Jenkins (Moonlight)
Besti sjónleikari:
Casey Affleck (Manchester by the Sea)
Andrew Garfield (Hacksaw Ridge)
Ryan Gosling (La La Land)
Viggo Mortensen (Captain Fantastic)
Denzel Washington (Fences)
Besta sjónleikarinna:
Isabelle Huppert (Elle)
Ruth Negga (Loving)
Natalie Portman (Jackie)
Emma Stone (La La Land)
Meryl Streep (Florence Foster Jenkins)


text:
Mentamálaráðið hevur nú ikki bara eina kæru at viðgerða, ið hevur við Kringvarpið at gera, men tvær. Liljan Weihe, fyrrverandi tíðindaleiðari á Kringvarpinum, kærdi sína uppsøgn, ið hendi stutt fyri jól.
Uppsøgnin av Liljuni Weihe hendi í kjalarvørrinum av einum innanhýsis stríði millum stjóran og tíðindadeildina, har stjórin, sambært journalistunum, legði seg ov nógv uppí tíðindaflutningin um Skattamálið. Síðan ákærdi stjórin Liljuna Weihe fyri illoyalan atburð og sendi henni ætlanarskriv um uppsøgn.
Sambært in.fo hevur Mentamálaráðið nú fingið eina kæru afturat at viðgerða. Tað eru teir tríggir journalistarnir, Jan Lamhauge, Rólant Waag Dam og Rógvi Ólavson, ið hava sent kæruna.
Tað er ikki heilt greitt hvat stendur í kæruni, men tað er eftir øllum at døma Stýrið ið verður kært til Mentamálaráðið, og handfaringin hjá Stýrinum av orrustuni, ið fór fram í Kringvarpinum fyri jól, sum elvdi til uppsøgnina av Liljuni Weihe.
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
Onnur podcast
The Atheist Experience
Frá: Texas, USA
Byrja: 1997
Støða: Aktivt
Vertir: Matt Dillahunty, Jeff Dee, Martin Wagner, Russell Glasser, Don Baker, Tracie Harris and Jen Peeples.
Longd: 1 tíma
Eitt live call-in show frá Texas ið byrjaði í 1997. Er ætla til bæði trúgvandi og ikki trúgvandi. Stórsti parturin av sendingini fer við at svara lurtara kallum – oftast frá trúgvandi. Trúgvandi ringja inn og siga hvat tey trúgva og hví – og vertirnir svara so. Nógv kjak ímillum trúgvandi og ikki trúgvandi. Ein av aktivu vertunum, Matt Dillahuntu, var kristin fundamentalist í 20 ár. Podcasti hevur tilknýti til ‘Godless Bitches’ og ‘The Non Prophets’.
The Non Prophets
Frá: Texas, USA
Støða: Aktivt
Vertir: Jeff Dee, Denis Loubet og Russell Glasser
Longd: 1 tíma 30 min
Eitt podcast fyri atheistar, har hesir 3 viðgerða tíðindasøgur ið viðkoma atheismu. Hevur viðhvørt gestir á – tann kendasti er helst PZ Myers. Podcasti hevur tilknýti til ‘The Atheist Experience’ og ‘Godless Bitches’.
Godless Bitches
Frá: Texas, USA
Byrja: 2011
Støða: Aktivt
Longd: 1 tíma 30 min
Vertir: Beth Presswood, Tracie Harris og Jen Peeples
Eitt feminist, atheist podcast. Primert hesar kvinnurnar ið viðgerða tíðindi ið nema við atheismu og javnrættindi ímillum kyn. Podcasti hevur tilknýti til The ‘Atheist Experience’ og ‘The Non Prophets’.
Living After Faith
Frá: Seattle, USA
Byrja: 2011
Støða: Aktivt
Vertir: Rich Lyons og Deanna Joy.
Longd: 1 tíma
Rich Lyons hevur verið ‘minister’ í ‘United Pentecostal Church’ í 20 ár, áðrenn hann misti sína trúgv. Podcasti handlar um hvussu man kemur yvir sína trúgv og fótar sær aftaná man hevur mist trúnna, vinir og familju. Rich og Deanna eru gift og tosa rímuliga nógv um sex í samband við átrúnað.
Pat Condell’s Godless Comedy
Frá: Onglandi
Byrja: 2007
Støða: Aktivt
Vertir: Pat Condell
Longd: 10 min
Pat Condell øsir seg upp um eitthvørt ið hevur við atheismu at gera.
Penn’s Sunday School
Byrja: 2012
Støða: Aktivt
Vertir: Penn Jillette og Michael Goudeau
Longd: 1 tíma 30 min – 2 tímar
Penn Jillette, ið er kendur frá Penn & Teller, tosar um ymiskt. Nógv av tí hevur ikki við atheismu at gera – men okkurt ger. Sera stuttligt podcast.
The Thinking Atheist
Byrja: 2010
Støða: Aktivt
Vertir: Seth Andrews
Longd: 1 tíma – 1 tíma 30 min
Eitt tað besta atheismu podcasti. Verturin er sera vinarligur og dugur væl at tosa. Umleið helvtin er framløga frá vertinum ímeðan hin helvtin er telefonsamrøða við lurtarar – ofta atheistar. Hvørt show hevur eitt tema, sum framløgan og telefonsamrøðurnar handla um. Seth var trúgvandi í 30 ár og var radio-vertur í kristnari útvarpsrás, áðrenn hann misti trúnna.
Reasonable Doubts Podcast
Thomas and the Bible
The Angry Atheist
The Atheist Nomads
The Good Atheist
The Infidel Guy Show
Irreligiosophy


text:
Tórshavnar kommuna og samtakið Articon – Búsetur Í/F hava skrivað undir høvuðsarbeiðstøkusáttmála fyri bygging av skúlabygningi á Fløtum. Tað upplýsir Tórshavnar kommuna í skrivi sent miðlunum. 17.november 2016 skrivaðu Tórshavnar kommuna, ráðgevarasamtakið Eind Í/F og Samtakið Articon–Búsetur Í/F við undirarbeiðstakarunum P/F Maria Poulsen og Sp/f Install undir partalagsavtalu, og farið var undir fasu 1, har verkætlanin hevur verið gjøgnumgingin og tillagað og endaligi byggikostnaðurin ásettur.
Handverkaraútreiðslurnar í høvuðsarbeiðstakarasáttmálanum eru ásettar til 247 milliónir krónur. Hartil koma aðrir kostnaðir til ráðgeving, innbúgv o.a.
20.des. skrivaðu Samtakið Articon-Búsetur Í/F og Tórshavnar kommuna undir arbeiðstakarasáttmála um jørðarbeiðið til stóru skúlabyggingina á Fløtum. Byrjað var uppá tað arbeiðið í endanum av februar og tað er nærum komið á mál.
Avgrevsturin av økinum var longu framdur í fjør summar, eftir at hakin var settur í 23. mai 2016. Skúlin er teknaður og projekteraður av ráðgevarasamtakinum Eind Í/F.
Sambært tíðarætlanini verður samlaði bygningurin klárur at taka í nýtslu tíðiliga á sumri 2020. Talan er um ein bygning til skúla og frítíðarskúlaendamál, umframt annað mentanarligt virksemi, herundir eina ítróttahøll við áskoðaraplássi.
Í skúlanum koma at vera umleið 850-900 næmingar og eini 100 starvsfólk.


text:
Barnaróðurin hevur frálíka undirtøku í ár, men tað er, sum tey ungu ikki verið tikin í nóg stóran álvara. Sjálvandi veit eg, at fjølmiðlar skriva ikki um piltadystir og útvarpa ikki gentu- ella kvinnufótbólt, men áhugavert og stuttligt hevði verið at sæð barnaróðrarnar á bandi. Róðrarfelagið Knørrur tók einaferð stig at filma barnaróðrar og vísa teir á heimasíðuni, men eg dugi ikki at síggja, at hetta verður gjørt longur. Á jóansøku vann Firvaldur enn einaferð barnaróðurin við gentum, og ein gulur bátur óivað Tjaldrið vann barnaróðurin við dreingjum. Men eg síggi ikki endaligu úrslitini frá barnaróðrinum nakrastaðni. Heldur ikki á heimasíðuni www.drekin.fo Ungi rógvarin, sum eg bað taka myndir á jóansøku, fekk nakrar myndir frá barnaróðrinum. Fleiri myndir niðanfyri. (Vagnur) Les meira…
Marita á Rógvi bað meg gita um FM-róðrarnar á jóansøku, men sjálvt um eg var vísur í, at vit fingu í hvørfall ein nýggjan vinnara, so fór eg skeivur í fleiri róðrum. Orsøkin er einfald. Fyrstu FM-róðrarnir á norðoyastevnu, sundalagsstevnu og á eystanstevnu var mótvindur meira og minni, men í dag var lítið lot undan. Og himmal víður munur er at rógva undan lotinum, og á jóansøku á Vági er altíð óvæntað úrslit. So er tað myndatólið. Eg bað ungan rógvara, sum eg kenni, taka myndatól mítt við til Vágs, so eg fekk nakrar myndir. – Eg dugi ikki at taka myndir, segði ungi rógvarin. Royn bara okkurt, fái eg bara eina góða mynd, eri eg nøgdur, segði eg. Og fleiri av myndunum er heilt góðar. Les meira…
Tá ið vit um dagarnar fingu hálvárs kringvarpsgjaldið sendandi, hugsaði eg um nógvu skrivingina um fjølmiðlar í seinastuni. Í míni fjølmiðlaverð er ómetaliga týdningarmikið, at vit hava eitt vælrikið og sterkt alment kringvarp. Eg haldi, at summar ákoyringarnar ímóti Kringvarpinum eru á sera lágum støði og serliga frá teimum niðri í Vágsbotni. Eg havi upplivað øll bløðini, sum av fíggjarligum ávum máttu blaka handklæðið í ringin. Spell, at Dimmalætting mátti gevast, men eisini spell, at sjálvt Sosialurin er viknaður. Les meira…
Claus Rasmussen hevur nógvar royndir sum venjari, og hondbóltur hevur altíð fylt nógv í hansara gerandisdegi. Hann hevur vant kvinnulandsliðið, vant fleiri manslið í bestu deildini, og seinasta kappingarár vandi hann ungdómslið hjá Neistanum.
Eg havi spurt Claus, hvussu hann fær alt at hanga saman, tá hann er leiðari á dagstovni í Hoyvík og eisini skal venja VB kvinnur. Claus sigur soleiðis.
– Mær dámar væl at arbeiða sum hondbóltsvenjari, og tá eg fekk møguleikan at venja VB kvinnur, helt eg hetta vera so mikið áhugaverda uppgávu, at eg tók av. Men allar fyrst mátti eg fáa á pláss venjingartíðirnar. Les meira…
Nú er endaliga staðfest, at dómarin á sundalagsstevnuni gjørdi stórt mistak, tá hann ikki skjeyt róðurin av, tá Gongurólvur hekk fastur. Á eystanstevnu var júst sama støða, tá 5-mannafarið Tekla hekk eftir. Róðursdrongurin á Teklu fekk at enda tó krøkt krókin úr, dreingirnir rógva nakrar metrar, tá dómarin skjýtur róðurin av. Men hetta var ikki gjørt á sundalagsstevnu, tá Gongurólvur hekk fastur. Les meira…
Tað var í 2003, at Róðrarsambandið gjørdi av, at nú skuldi farast undir barnaróður. Barnaróður var ætlaður 12 ára, 13 ára og 14 ára gomlum rógvarum. Serlig reglugerð varð gjørd til róðurin. Barnaróðurin, sum veruliga tók dik á seg í 2005, er sólskinssøga í føroyskari rógving. Leygardagin á eystanstevnu róðu sjey dreingjamanningar og ellivu gentumanningar. Barnamanningar kappast ikki um FM-heitið, men gerast stevnuvinnarar. Á eystanstevnunu vann Junkarin við dreingjum og Firvaldur við gentum. Niðanfyri eru nakrar myndir frá barnaróðrinum.Les meira…
Ég síggi óivað kappróður øðrvísi enn aðrir áskoðarar, tí eg leiti altíð eftir heildarmyndini at skriva um. Enn einaferð varð staðfest, at tað gongur slett ikki nóg væl at avgreiða FM-róðrarnar, tí lítil tími var farin, áðrenn fyrstu dreingjabátarnir fóru um málið. Hetta kunnu vit ikki bjóða áskoðarunum á bryggjuni og kring landið. Seinna hjartasuffið er 6-mannaførini við monnum, har vit nú knappliga síggja Páll Fanga menn í flotanum og ein læntan Hvessing. Hesir menn skuldu heldur sitið umborð á Suðuroyingi og Klaksvíkingi og givið 10-mannafarinum Drekanum Reyða kapping. FM-kappingin hjá bæði 10-mannaførunum og 6-mannaførunum gerst avskeplað. Les meira…
Heimasíðan fekk seinnapartin sendandi niðanfyri skriv frá manningini á Gongurólvi menn. Manningin sendi klagu um róðurin á sundalagsstevnu, sum ikki varð skotin av, sjálvt um báturin hekk fastur. Málið líkist nógv málinum um Havfrúnna á ólavsøku í fjør. Talan er um manning, sum følir seg illa viðfarnar fyrst av høvuðsdómara og síðani nevndini í Róðrarsambandinum. Mín niðurstøða er púra greið eftir ein mansaldur sum eygleiðari í føroyskum kappróðri. Okkurt má vera spinnandi galið í lógarverkinum hjá RSF, tí hendingar sum hesar endurtaka seg ár um ár. Lesið skrivið frá Gongurólvi niðanfyri. Les meira…
Mikukvøldið leitaði eg mær í sólsskininum í støðna á Argjum. Ørindini vóru at fáa orð á róðursgentu, sum ikki áður hevur stýrt kappróðrarbáti. Ruth Poulsen, hevur róð í nøkur í ár, men í summar stýrir hon 5-mannafarinum Bliki við gentum. Hetta skuldi gerast áhugavert prát. Eg spurdi fyrst Ruth, um hon stúrdi at liggja við startin úti á málinum, og hon sigur soleiðis. Les meira…
Týskvøldið var vakurt at hyggja suður Nólsoyarfjørð. Um ellivu tíðina týskvøldið tók eg omanfyri mynd. Klárt var í veðrinum, men kalt í luftini, tá sólin var farin handan sýnuna. Í Havn hava vit havt frálíkt veður í rúma tíð. Summarið í fjør var einki at reypa av, í hvørfall ikki í Havn. Kalt, vátt og lítil gróður. Minnist, at eg koyrdi til Viðarreiðis í fyrst juli mánað í fjør, eftir at mjørkin hevði fjalt Havnina í fýra, fimm vikur. Í Leirvík gingu børnini í stuttum buksum, og á Viðarreiði arbeiddu tey lættklødd í bønum, urtagørðum ella málaðu hús. Øll vóru tey sólbrend. Les meira…


text:
Aftur í ár bjóðar Krás sær at keypa lombini frá tykkum. Tá seyðurin er
fluttur til Krás, eru tit leys av øllum arbeiðinum av seyðinum. Eisini kunnu
vit fletta fyri tykkum, tá fáa tit krov, høvd og mør aftur.
Krás er løggilt sláturvirkið, og
flettingin fer fram undir strongum eftirliti av djóralækna frá Heilsufrøðiligu starvsstovuni.
Eftirlitið hjá djóralækna inniber m.a., at hann sýnar tann livandi seyðin. Tá
seyðurin er flettur, verða krovini kannað, áðrenn tey verða vigað og endaliga
góðkend.
Eftir at tit hava avtalað við Krás,
nær seyðurin skal flettast, skipa tit fyri, at seyðurin verður fluttur til okkum.
Tað er umráðandi, at seyðurin er reinur og turrur við levering, tí so fæst ein
reinari fletting.
Um vit fletta fyri tykkum, er
møguleiki hjá tykkum at fáa krovini beinleiðis av slakti-linjuni í bilin. So
slepst undan at tey krov, sum skulu í hjallin at hanga, fara í kølirúm fyrst. Annars
verða krovini hongd upp á køl, sum er í mesta lagi 7 hitastig, og tá skulu tey
heintast seinni sama dag, sum tey eru flett.
Vit byrja at fletta hósdagin 28.
september og halda fram til fríggjadagin 20. oktober.
Sí prísir o.a. her
Vinaliga
Alberg Gaardlykke
kras@ph.fo
Tlf. 23 53 60


text:
Orð: Petur Oluf Skorá
Lag: Hvør er tað gott at kenna Gud
1. Takk Jesus, at tú elskar meg,
tú doyði í mítt stað.
Tú gekst tann pínufulla veg
til Golgata hin dag.
2. Mín synd og skuld øll lá á tær –
tú dómin tók á teg,
ja, vreiði Guds teg rámti har,
tí rakar hon ei meg.
3. Áh, Jesus, sál mín prísar tær,
tú stríddi har og vann.
Har ævigt lív tú veitti mær,
í tær eg frelsu fann.
4. Takk, kæri Faðir, at tú gav
tín Son sum loysigjald.
Við krossin fall mín byrði av,
tú oyddi Satans vald.
5. Takk fyri himmalljósið bjart,
takk fyri sálarfrið,
takk, at eg eri barn títt kært.
Tú leiðir meg hvørt stig.
6. Takk fyri hvønn ein syndara,
av náði siga kann:
„Við søta staðið Golgata
eg sálarhvílu fann!“
7. Takk, Jesus, at tú frelsti meg,
tá eg enn ungur var.
Eg ferðist nú á lívsins veg
og gleðist bert í tær.
8. Takk, Jesus, nú eg elski teg,
eg ynski tæna tær.
Tá heim í dýrd tú tekur meg,
tær prísa ævigt har.


text:
Seinastu mánaðirnar hevur støðan verið spent millum londini USA og Norðurkorea. Í gjár gjørdist støðan til eitt "eg-eri-størri-enn-tú"-kjak millum statsleiðararnar Donald Trump og Kim Jong-un.
Í nýggjársrøðu sínari hevði Kim Jong-un nevniliga gjørt vart við, at hann altíð er klárur at trýsta á kjarnorkuknappin. "Kjarnorkuknappurin stendur altíð á mínum skriviborði. Tað er ikki ein hóttan, men tað er veruleikin", segði Kim Jong-un í nýggjarsrøðu sínari, sambært Reuters.
Hetta hevur fingið Trump at svara aftur. Trump dámar best at geva sínar meiningar til kenna á sosiala miðlinum Twitter, og hesuferð var onki undantak. Hann tweetaði í gjár: "Norðurkoreanski leiðarin, Kim Jong-un, hevur júst kunngjørt at kjarnorkuknappurin altíð er tøkur á skriviborðinum. Kann onkur, ið kemur úr hansara tóma og hungursrakta stýri, vinaliga upplýsa honum, at eg eisini havi ein kjarnorkuknapp, sum er nógv størri og kraftmiklari enn knappurin hann hevur, og mín riggar!"
Sum áður nevnt, hevur støðan verið spent millum londini seinasta árið. USA og Norðurkorea hava støðugt hótt hvønn annan, og er støðan ikki batnað av, at Norðurkorea hevur hildið áfram at menna eina kjarnorkuverkætlan og langtfarandi missilum.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir